Tornos News | Απαιτείται αλλαγή στρατηγικής στην προσέγγιση των αγορών\nΑπαιτείται αλλαγή στρατηγικής στην προσέγγιση των αγορών\nTornosNews.gr 30.03.2021 | 10:34\nΤου Νότη Μαρτάκη (*)\nΟι δηλώσεις του Βρετανού Υπουργού Αθλητισμού και Τουρισμού με τις οποίες παρακινεί τους συμπατριώτες του να επιλέξουν διακοπές στο εσωτερικό της χώρας και οι διαρροές από κυβερνητικές πηγές περί επέκτασης της απαγόρευσης των ταξιδιών στο εξωτερικό μέχρι τον Αύγουστο, είναι σαφές ότι κατατείνουν στο να ανακόψουν το «ρεύμα» που είχε αρχίσει να διαφαίνεται σε επίπεδο προθέσεων εκ μέρους των Βρετανών τουριστών.\nΖούμε σε μια εποχή όπου τα οικονομικά οφέλη από την τουριστική κίνηση αποτελούν θεμέλιο λίθο των εθνικών οικονομιών. Όχι μόνο για όσα μπορεί μια χώρα να προσποριστεί από τους ξένους τουρίστες αλλά και όσες απώλειες εσόδων μπορεί να αποτρέψει από τους εγχώριους αν επιλέξουν να κάνουν διακοπές στον τόπο τους.\nΈχω επανειλημμένα υποστηρίξει ότι δεν πρέπει να αφήσουμε τη λαχτάρα για το ταξίδι να σφηνώσει στη νοσταλγία επειδή θα σκοντάψει στο δισταγμό από τον φόβο. Και έχω επίσης υποστηρίξει ότι οι συμπάθειες δεν οικοδομούνται από τις κυβερνήσεις. Επιβάλλονται από τους λαούς. Καιρός λοιπόν είναι να καταλάβουμε ότι εάν εμείς δεν κινητοποιήσουμε τους λαούς να ταξιδέψουν, μην περιμένουμε να το κάνουν οι κυβερνήσεις. Πολύ περισσότερο όταν οι περίφημες διμερείς συμφωνίες παραμείνουν χωρίς ουσιαστικό περιεχόμενο.\nΤο πώς θα το επιτύχουμε είναι ένα θέμα που απαιτεί αλλαγή στρατηγικής στην προσέγγιση των αγορών. Και αυτή η αλλαγή δεν μπορεί να αρκείται στα ωραία λόγια και στην παρουσίαση όμορφων τοπίων για τα οποία κάποιοι καμαρώνουν. Αν δεν υπάρξει κινητοποίηση της ζήτησης με την ενεργοποίηση των «φανατικών» κάθε είδους διακοπών, οι οποίοι, στη συνέχεια, θα ασκήσουν πιέσεις στους διακινητές που με τη σειρά τους θα επηρεάσουν τις κυβερνήσεις, δεν μπορούμε να περιμένουμε ουσιαστικά αποτελέσματα. Και παράλληλα με τους «φανατικούς» κάθε εναλλακτικής μορφής τουρισμού, να ενεργοποιήσουμε τις συμπάθειες με τους επαναλαμβανόμενους πελάτες που, πέρα από τους ίδιους, μπορεί να επηρεάσουν και τον περίγυρό τους.\nΚαιρός λοιπόν να αντιμετωπίσουμε τον Τουρισμό με σοβαρότητα, με προσήλωση στα ζητούμενα της εποχής και με αποφυγή σπασμωδικών κινήσεων που δεν έχουν στόχευση, ούτε αρχή, μέσο και τέλος. Μόνοι έτσι θα κεφαλαιοποιήσουμε οφέλη, επισκέπτες και αγορές.\n(*) Ο κ.Νότης Μαρτάκης είναι πρόεδρος της MTC Group


Αλέκος Συσσοβίτης: «Μεγάλωσα σε ένα σπίτι 40 τετραγωνικών...» - News - Youweekly\nΑλέκος Συσσοβίτης: «Μεγάλωσα σε ένα σπίτι 40 τετραγωνικών...»\nΗ άκρως εξομολογητική συνέντευξη του ηθοποιού για την οικονομική εξαθλίωση που βίωσε στα παιδικά του χρόνια\nNews 16.05.2022 10:57\nΟ γνωστός ηθοποιός Αλέκος Συσσοβίτης βρέθηκε καλεσμένος στην εκπομπή Dot του ΣΚΑΙ και παραχώρησε μια άκρως αποκαλυπτική συνέντευξη στην Νάντια Μπουλέ και τον Μίνω Θεοχάρη. Αναφέρθηκε στα παιδικά του χρόνια που υποχρεωτικά τα ζούσε ως ενήλικας, στη Μύκονο των 80’s και το γεύμα με τον David Bowie στο Παρίσι. Ακόμη, δε παρέλειψε να πει δυο λόγια για τη νέα σειρά «στΟργή» στην οποία θα συμμετέχει την επόμενη σεζόν.\nΟ ίδιος εξηγεί πως χρειάστηκε να ωριμάσει από πολύ νωρίς καθώς έπρεπε να στηρίξει τη μητέρα του στη «μάχη» που έδινε με τους δικούς της «δαίμονες», όπως ανέφερε.\nΟι αποκαλυπτικές δηλώσεις του Αλέκου Συσσοβίτη\n«Δεν έχω κάνει ψυχανάλυση. Επειδή υπήρχε μέλος της οικογένειας και πήγαινε στον ψυχίατρο έχω παρακολουθεί αλλά για θέματα που αφορούσαν άλλο».\n«Άλλα παιδιά όταν ήμουν εγώ 8 χρονών έπαιζαν στις αλάνες και αργότερα στις καφετέριες και εγώ έπρεπε να είμαι στήριγμα στη μητέρα μου, που φυσικά το έκανα με μεγάλη αγάπη, αλλά σε κάνει να ωριμάζεις γρήγορα».\n«Μου έκανε καλό που ερχόμουν κοντά σε θέματα ψυχής» συμπλήρωσε.\nΟ Αλέκος Συσσοβίτης ξέρει τι θα πει φτώχεια και επιτακτική ανάγκη για το μεροκάματο. Βγήκε από 13 χρονών στη βιοπάλη από μικρός για να βοηθήσει την οικογένειά του, καθώς δεν ήταν ευκατάστατοι, τουναντίον.\n«Δεν έλεγα από μικρός θα γίνω ηθοποιός. Επειδή οι συνθήκες ήταν δύσκολες έπρεπε να επιβιώσω και έκανα πολλές δουλειές. Από 13 χρονών ήμουν στην οικοδομή με τον πατέρα μου. Μεγάλωσε σε πολύ φτωχή οικογένεια. Ο πατέρας μου ήταν σοβατζής, εργάτης και η μητέρα μου ράφτρα. Μεγάλωσα σε ένα σπίτι 40 τετραγωνικών και εγώ μεγάλωσα στην κουζίνα, δεν είχα ποτέ δικό μου δωμάτιο».\n«Σε διαμορφώνει καθετί που ζεις. Πολλοί ηθοποιοί έχουν μεγαλώσει στην πλέμπα και αυτή η ανάγκη τους να εκφράσουν αυτό το βίωμα τους έκανε ηθοποιούς».\nΣαν ηθοποιός ξεχώρισε και μάλιστα χωρίς να έχει αποφοιτήσει από δραματική σχολή. Το ταλέντο του και η δίψα για μάθηση έκριναν την πορεία του που εξελίχθηκε σε μία από τις πιο επιτυχημένες στον χώρο.\n«Επειδή είμαι αυτοδίδακτος, ένιωσα πολλές φορές “αγγούρι”, αλλά καθόμουν να μάθω από τους συναδέλφους με τους οποίους έπαιζα. Τολμούσα να εκτεθώ με τα λάθη μου και έμαθα πολλά για μένα και βελτιώθηκα»\nΣυγκλονίζει ο Αλέκος Συσσοβίτης: "Ήμουν κυνικός και άθεος! Τώρα αποδέχομαι την μοίρα μου"\nΟ Γιάννης Στάνκογλου και ο Αλέκος Συσσοβίτης με αφορμή την την περιοδεία της παράστασης «Προμηθέας Δεσμώτης» που σε σκηνοθεσία Άρη Μπινιάρη θα ταξιδέψει στην Ελλάδα παραχώρησαν μια άκρως αποκαλυπτική συνέντευξη στην εκπομπή «Καλύτερα δε γίνεται» και την δημοσιογράφο Ναταλία Αργυράκη.\nΜέσα σε όλα, ο Αλέκος Συσσοβίτης παραδέχθηκε πως «όσο μεγαλώνω γίνομαι πιο συμβατικός σαν άνθρωπος. Αυτό δεν σημαίνει λιγότερο τολμηρός ή περισσότερο φοβισμένος. Όχι. Θα έλεγα πιο στωικός και ίσως πιο φιλοσοφημένος».\n«Δεν μπορώ να ονομάσω τι λέμε Θεό. Ήμουν πολύ πιο μηδενιστής, πολύ πιο κυνικός, πολύ πιο άθεος, πολύ πιο ιδεαλιστής. Τώρα όμως αποδέχομαι τη μοίρα μου» παραδέχθηκε, επίσης, ο ηθοποιός. «Με όσα ήρθαν στο φως για τον χώρο μας, τραβήχτηκα και δεν ασχολήθηκα. Πολλές φορές μου είπαν να μιλήσω αλλά δεν πήρα θέση. Ας μιλήσει ο χρόνος. Ο χρόνος πολλές φορές μιλάει καλύτερα από εμάς».\n«Όταν κάναμε το «Είσαι το ταίρι μου», τα φώτα έπεσαν επάνω μου και δεν μπορούσα να πάρω ανάσα. Κρυβόμουν με γάντια και καπέλα και γυαλιά. Τώρα αυτό γίνεται με τις Άγριες Μέλισσες που έζησε και ο Γιάννης» συμπλήρωσε ο Αλέκος Συσσοβίτης.\nΝα υπενθυμίσουμε πως πριν από λίγες ημέρες είχε γίνει χαμός με την φωτογραφία που δημοσιεύθηκε με τον Αλέκο Συσσοβίτη.


«Αν δεν προκριθεί, φεύγει ο Βρμπα» - Ειδήσεις - νέα - Το Βήμα Online\n«Αν δεν προκριθεί, φεύγει ο Βρμπα»\nΤη θέση του στον πάγκο της Βικτόρια Πλζεν, σύμφωνα με δημοσιεύματα από τη Τσεχία, «παίζει» στο ματς με τον Ολυμπιακό, ο προπονητής,Πάβελ Βρμπα.\nΟ αυριανός αγώνας (30/7, 21:30) μεταξύ Ολυμπιακού και Βικτόριας Πλζεν φέρεται να είναι εξαιρετικά κρίσιμος για τον προπονητή της ομάδας της Τσεχίας, Πάβελ Βρμπα, καθώς σύμφωνα με δημοσιεύματα αν αποκλειστεί, θα χάσει και τη δουλειά του.\nΑυτό συμβαίνει καθώς οι διοικούντες της ομάδας έχουν βλέψεις για συμμετοχή της ομάδας στο Champions League και ενδεχόμενος αποκλεισμός, και ιδιαίτερα από τόσο νωρίς, θα τους στοιχίσει.\n«Η Πλζεν δεν είναι φαβορί για να περάσει στην επόμενη φάση, ειδικά μετά το 0-0 του πρώτου αγώνα, αλλά αυτό δεν σημαίνει ότι ένας πιθανός αποκλεισμός από τον Ολυμπιακό θα περάσει ανώδυνα για την ομάδα.\nΗ διοίκηση έχει ευρωπαϊκές φιλοδοξίες και θέλει να δει την ομάδα ξανά στους ομίλους του Τσάμπιονς Λιγκ, άρα το ενδεχόμενο να μην τα καταφέρει η Βικτόρια απέναντι στον Ολυμπιακό μπορεί να επιφέρει εξελίξεις στο θέμα του προπονητή»


Delock Products 91006 Delock Καρταναγνώστης USB Type-C™ για κάρτες μνήμης SD Express (SD 7.1)\nΠροϊόνταΣυσκευή ανάγνωσης καρτώνΣύνολο κατηγοριών91006 Delock Καρταναγνώστης USB Type-C™ για κάρτες μνήμης SD Express (SD 7.1)\nΑρ. προϊόντος 91006 New\nΟ καρταναγνώστης της Delock μπορεί να χρησιμοποιηθεί για ανάγνωση και εγγραφή καρτών μνήμης SD Express. Η συσκευή ανάγνωσης καρτών μπορεί να συνδεθεί σε Η/Υ ή σε φορητό υπολογιστή μέσω της διεπαφής USB Type-C™.\nυποδοχή SD Express\nΗ υποδοχή SD Express επιτρέπει την ανάγνωση και εγγραφή καρτών μνήμης SD Express. Οι κάρτες μνήμης SD, SDHC και SDXC με UHS-I και UHS-II μπορούν επίσης να χρησιμοποιηθούν.\n• Υποστηρίζει S.M.A.R.T.\n• Υποστηρίζει τη λειτουργία SD 3.0 (UHS-I), SD 4.0 (UHS-II), SD 5.1 (UHS-II V90), SD\n• Υλικό περιβλήματος: αλουμίνιο\n• Διαστάσεις χωρίς το καλώδιο (ΜxΠxΥ): περ. 45 x 41 x 9 mm\n• Η/Υ ή φορητός υπολογιστής με διαθέσιμη θύρα USB Type-C™ ή Θύρα Thunderbolt™ 3\n• Συσκευή ανάγνωσης καρτών USB Type-C™ σε SD Express\nDelock Καρταναγνώστης Mini USB 2.0 με Υποδοχή SD και Micro SD\nΑρ. προϊόντος 91602\nDelock Αρσενικός αναγνώστης καρτών USB 3.2 Gen 1 USB Type-C™ με 4 υποδοχές\nΑρ. προϊόντος 91740\nΑρ. προϊόντος 91000


Katerina-Movies: EL GRECO – 2007[DVDrip]\nEL GRECO – 2007[DVDrip]\nΒρισκόμαστε στα 1566. Ο Δομήνικος Θεοτοκόπουλος (ΕΛ ΓΚΡΕΚΟ), ένας νεαρός διακεκριμένος καλλιτέχνης απολαμβάνει μεγάλη φήμη και επιτυχία στην Κρήτη. Προτιμά όμως να ζει ανέμελα, συντροφιά με τον παιδικό του φίλο ΝΙΚΟΛΟ, να πίνει και να ερωτεύεται παρά να ασχολείται σοβαρά με την ζωγραφική. Η Κρήτη βρίσκεται υπό την κατοχή των Ενετών, και ο ΠΑΤΕΡΑΣ του Γκρέκο είναι αντάρτης που μάχεται τους κατακτητές. Μέσα σ’ αυτήν την πραγματικότητα, ο Γκρέκο προσπαθεί να συμφιλιώσει την Κρητική του υπερηφάνεια με τον προφανή μαγνητισμό που ασκεί πάνω του η Βενετία, το κέντρο του καλλιτεχνικού κόσμου.\nΤο δίλημμα του Γκρέκο γίνεται ακόμα πιο βασανιστικό όταν ερωτεύεται τη ΦΡΑΝΤΣΕΣΚΑ ΝΤΑ ΡΙΜΙ, την πανέμορφη κόρη του σκληρού Ενετού διοικητή της Κρήτης. Στο χορό στο μέγαρο των Ντα Ρίμι μαγεύεται από την ομορφιά της και ενώ οι δυο νέοι έρχονται πολύ κοντά ερωτικά, οι Ενετοί επιτίθενται στα βουνά στους Κρήτες αντάρτες. Στη μάχη που ακολουθεί ο πατέρας του Γκρέκο καθώς και ο αδερφός του ΜΑΝΟΥΣΟΣ είναι ανάμεσα στους επιζώντες και προτρέπουν τον ζωγράφο να φύγει στην Βενετία, για την καλλιτεχνική του αναζήτηση με παρέα το Νικολό.\nΧρονολογία: 2007 - DVDrip\nΠρωταγωνιστούν: Nick Ashdon, Juan Diego Botto, Λάκης Λαζόπουλος, Laia Marull, Δήμητρα Ματσούκα, Σωτήρης Μουστάκας, Δημήτρης Καλλιβωκάς, Ντίνα Κώνστα, Γιώργος Χαραλαμπίδης, Γιώργος Χριστοδούλου, Θόδωρος Ζουμπουλίδης.\nΑναρτήθηκε από Katerina στις 5:34 π.μ.


1. Η Χίμκι του Κουρτινάιτις\nΜία από τις απογοητεύσεις αυτής της σεζόν ήταν η Χίμκι και δικαιολογημένα. Ήρθε με φόρα από το περσινό Eurocup και με μεταγραφές-"φωτιά" θα περίμενε κανείς να τερματίσει λίγο παραπέρα από τη φάση των 16. Το πρόβλημα με τη Χίμκι ήταν ότι η ομάδα δεν είχε καταφέρει να "δέσει". Στο ρόστερ της υπήρχαν πολλές προσωπικότητες που απαιτούσαν πρωταγωνιστικό ρόλο στο παρκέ. Ράις, Σβεντ, Ντράγκιτς, Κόπονεν... Κανονικά αυτή η ομάδα θα έπρεπε να γκρεμίζει ολόκληρα γήπεδα. Όσο και να σέβομαι τον Κουρτινάιτις (Λιθουανός γαρ), δεν μπορώ παρά να του χρεώσω ότι το φετινό του πείραμα δεν πέτυχε. Παρόλα αυτά, δεν του άξιζε να εκδιωχθεί πριν καν τελειώσει το Top 16.\n2. Οι ελληνικές ομάδες\nΣχετικά μέτρια χρονιά για Ολυμπιακό και Παναθηναϊκό, τηρουμένων των αναλογιών. Έχουμε συνηθίσει να βλέπουμε σαφώς καλύτερα αποτελέσματα και από τις δύο ομάδες, ίσως όμως μας έχουν... κακομάθει! Πολλά πράγματα χρίζουν διόρθωσης. Η χαμένη άμυνα και το μικρότερο (λόγω τραυματισμών) rotation του Ολυμπιακού, η έλλειψη ηγέτη του Παναθηναϊκού (μετά την εξίσου μέτρια σεζόν του Καλάθη). Όλα αυτά είναι θέματα που οι δύο ομάδες οφείλουν να διευθετήσουν με το πέρας των τελικών του Ελληνικού πρωταθλήματος.\n3. Τα προβλέψιμα ζευγάρια\nΑπό την αρχή της σεζόν, είδαμε ουκ ολίγα "ζεύγη" που έχουν διασταυρωθεί αναρίθμητες φορές τα τελευταία χρόνια. Αυτό είναι και το μεγαλύτερο λάθος στο πρόγραμμα και τη διάταξη της Ευρωλίγκα μέχρι τώρα. Λαμποράλ-Ολυμπιακός, Ρεάλ-Ολυμπιακός, Ρεάλ-Ζαλγκίρις, Παναθηναϊκός-Μπαρτσελόνα, Λαμποράλ-Μάλαγα κ.ό.κ. Παρατηρούμε ένα μοτίβο που λόγω των κανόνων των κληρώσεων δεν γίνεται να αλλάξει και δυστυχώς έχει κουράσει.\n4. Οι περίπου "πρωτάρες" του Final 4\nΛοκομοτίβ και Λαμποράλ. Δύο άκρως επιτυχημένες φέτος ομάδες που βρέθηκαν στο Βερολίνο ύστερα από πολύ κόπο, εν μέσω αμφιβολιών. Ο μεν Μπαρτζώκας είναι παλιά καραβάνα του μεγάλου Ευρωπαϊκού meeting, ο δε Περάσοβιτς έκανε το μεγάλο βήμα με την Λαμποράλ για πρώτη φορά. Μόνο και μόνο η "φρεσκάδα" που φέρνουν οι δύο αυτές ομάδες στο Final 4 είναι αρκετή για να μας καθηλώσει το τριήμερο 13-15/5.\n5. Η "πτώση" του Καλνιέτις\nΚι ενώ η Ζαλγκίρις ήταν για άλλη μια σεζόν ψιλοαδιάφορη, υπήρξε κάτι που μου κέντρισε το ενδιαφέρον. Δεν ήταν άλλος από τον Μάντας Καλνιέτις και τις αποφάσεις του. Η επιστροφή του στην πρωταθλήτρια Λιθουανίας, μετά την απόπειρα να μπει στο ΝΒΑ και έναν βαρύ τραυματισμό, έγινε με τιμές αρχηγού κράτους. Δυστυχώς για τους Λιθουανούς, δεν κατάφερε να λάμψει η σπίθα και το ταλέντο του. Πολλές φορές μάλιστα παρέσυρε την ομάδα σε κακοτοπιές και δεν είναι ότι είχε και περιθώρια η Ζαλγκίρις... Έτσι, μεσούσης της σεζόν αποφάσισε να "μετακομίσει" στην Αρμάνι και το Eurocup. Απογοητεύτηκα κυρίως γιατί είχα αρκετές βλέψεις για το ρόλο του Καλνιέτις στη Ζαλγκίρις.\n6. Φάρμαρ και Ρότσεστι\nΌπως κάθε ομάδα που σέβεται τον εαυτό της, έτσι κι η Μακάμπι θέλησε να πειραματιστεί με δύο άκρως ταλαντούχους παίκτες. Έτσι, απέκτησε το δίδυμο Φάρμαρ-Ρότσεστι. Βέβαια δεν πέτυχε και πολύ. Αφενός η κακή απόδοση του Φάρμαρ, αφετέρου η γενικότερη κακή εικόνα της Μακάμπι, το δίδυμο που αναμενόταν να πρωτοπορήσει, έμεινε αρκετά πίσω. Ο Ρότσεστι από πρώτος σκόρερ της περσινής σεζόν, "γειώθηκε" απότομα, μη βρίσκοντας το χώρο που του άρμοζε στη Μακάμπι.\n7. Ο ηγετικός Μπουρούσης\nΝιώθω πως ότι και να πει πλέον κάποιος για τον Μπουρούση θα είναι περιττό, αλλά μου ήταν δύσκολο να τον παραλείψω από τα αξιοσημείωτα αυτής της σεζόν. Όπως είπε πρόσφατα κι ο ίδιος (και απλά επιβεβαίωσε αυτό που βλέπαμε), δεν έχει αλλάξει σαν παίκτης. Απλώς, πρώτη φορά βρέθηκε στη θέση του ηγέτη και δείχνει να το απολαμβάνει απεριόριστα. Είναι ο επιθετικός πυλώνας των Βάσκων και ο οδηγός τους στα... θηρία του Final 4.\n8. Ο Αντρέα Τρινκιέρι και η Μπάμπεργκ\nΟ κόουτς Τρινκιέρι έχει ακούσει πολλές φορές τα... εξ αμάξης. Κι εγώ ήμουν αρκετά επιφυλακτική απέναντι στο παιχνίδι που έστηνε για λογαρισμό της Μπάμπεργκ, μέχρι που την είδα να κατατροπώνει τον Ολυμπιακό στο ΣΕΦ. Έγινε το "κλικ" για να καταλάβω πως ο Ιταλός μόνο τυχαία δεν λειτουργεί! Κατάφερε να επιβάλλει το ρυθμό που εκείνος ήθελε στην πλειοψηφία των παιχνιδιών του, κάτι που διακρίνεται στα αποτελέσματα της Μπάμπεργκ. Μάλιστα, οι ήττες της ήταν όλες αρκετά "βαριές" (με διαφορά +/- 15 πόντων). Μετά τους Περάσοβιτς και Μπαρτζώκα, τον θεωρώ έναν από τους πιο επιτυχημένους προπονητές της σεζόν.\n9. Κατηγορία "Η Ρεάλ θα το σηκώσει"\nΚάνουμε λίγο χώρο και για τις στομφώδεις δηλώσεις έγκριτων αναλυτών. Εκτός από το να αποδίδουμε κάθε σεζόν το πρωτάθλημα στη Ρεάλ, φέτος ειπώθηκαν -μεταξύ άλλων- τα εξής:\n"Θα έχουμε Τουρκικό Final 4 με Εφές μέσα"\n"Η Λαμποράλ δεν έχει τύχη γιατί μόνο να σουτάρει ξέρει"\n"Ο Νικ Καλάθης είναι ο νέος ηγέτης του Παναθηναϊκού"\n"Ο Τρινκιέρι καταφέρνει να κερδίζει από τύχη"\nΧαίρομαι που το μπάσκετ καταφέρνει να απαντήσει από μόνο του σε τέτοια σχόλια.\nΠρος αποφυγή παρεξηγήσεων σχετικά με τον Νικ Καλάθη: Προσωπικά δεν με έχει πείσει ότι έχει "μέταλλο" αρχηγού. Scripta manent, οπότε αναμένουμε την επόμενη σεζόν.\n10. Το δίδυμο Τεόντοσιτς - Ντε Κολό\nΑλλιώς, η χαρά του μπάσκετ. Ο Ντε Κολό είναι εξαιρετικά ταλαντούχος σκόρερ που σε συνδυασμό την μπασκετική εφυϊα του Τεόντοσιτς καταφέρνει να απογειώνεται. Ένας από τους λόγους που βρίσκεται στο Final 4 η ομάδα του Ιτούδη είναι η χημεία μεταξύ των δύο. Είναι πραγματική ευλογία να έχεις 2 παίκτες που παραμένουν σταθερά ποιοτικοί, ακόμα κι όταν η ομάδα είναι λιγάκι "ντεφορμέ". Ακόμη, ίσως αυτή η διπλή ηγετική θέση να ήταν αυτή που έκανε την ΤΣΣΚΑ να ξεχωρίζει περισσότερο από κάθε άλλη ομάδα φέτος.\nΠερισσότερα σε αυτή την κατηγορία: « Οι - κατά BG - καλύτερες πεντάδες της ευρωλίγκα Σκέψεις στον απόηχο του Βερολίνου »


Ετικέτα: θεσαλλονικη | Σελίδα 8 | The Indicator\nΤρία ακόμη άτομα ταυτοποιήθηκαν από την ΕΛ.ΑΣ. για την επίθεση εναντίον μελών της ΚΝΕ στην.\n5 Οκτωβρίου 2021 • Ώρα δημοσίευσης: 1:21 μμ\nΘεσσαλονίκη – ΑΠΘ: Σημαντική διασπορά του ιού δείχνει η σταθεροποίηση του ιικού φορτίου των λυμάτων\nΧωρίς σημαντική διαφοροποίηση σε ημερήσια βάση υπολογίζεται η συγκέντρωση του ιικού φορτίου του SARS-CoV-2 στα.\n30 Σεπτεμβρίου 2021 • Ώρα δημοσίευσης: 12:21 μμ\nΣε μία σύλληψη για παράβαση του νόμου περί όπλων και 19 προσαγωγές προχώρησε η Αστυνομία.\n29 Σεπτεμβρίου 2021 • Ώρα δημοσίευσης: 10:25 μμ\nΆγνωστοι δράστες βεβήλωσαν το μνημείο του Πόντιου αγωνιστή, μαχητικού δημοσιογράφου και εκδότη, Νίκου Καπετανίδη, στο.\n29 Σεπτεμβρίου 2021 • Ώρα δημοσίευσης: 1:51 μμ\nΣε επίπεδο αυξημένου συναγερμού βρίσκεται η Θεσσαλονίκη, όπως διαπίστωσε η επιτροπή των λοιμωξιολόγων που συνεδρίασε.\n28 Σεπτεμβρίου 2021 • Ώρα δημοσίευσης: 10:49 μμ\nΘεσσαλονίκη: Δίκη για το θάνατο του 28χρονου Βούλγαρου οπαδού- Τι καταθέτει αυτόπτης μάρτυρας\nΜε λεπτομέρειες περιέγραψε στο δικαστήριο, αυτόπτης μάρτυρας, φίλος του 28χρονου Βούλγαρου, που έχασε τη ζωή.\n24 Σεπτεμβρίου 2021 • Ώρα δημοσίευσης: 3:52 μμ\nΔύο άτομα που ενέχονται σε παράνομη μεταφορά αλλοδαπών με επιβατικό όχημα, συνέλαβαν οι αστυνομικοί του.\n24 Σεπτεμβρίου 2021 • Ώρα δημοσίευσης: 1:03 μμ\nΕισαγγελική έρευνα διεξάγεται για ιερέα που λειτουργεί σε οικισμό έξω από τη Θεσσαλονίκη και καταγγέλλεται.\n17 Σεπτεμβρίου 2021 • Ώρα δημοσίευσης: 3:43 μμ\nΤη νομιμότητα λειτουργίας φορέα ο οποίος διενεργεί τεστ αντιγόνου (rapid test) στη Θεσσαλονίκη, ερευνά η.\n17 Σεπτεμβρίου 2021 • Ώρα δημοσίευσης: 3:17 μμ\nΓια αποπλάνηση ανήλικης κατηγορείται 19χρονος, σε βάρος του οποίου σχηματίστηκε δικογραφία από το Τμήμα Προστασίας.\n17 Σεπτεμβρίου 2021 • Ώρα δημοσίευσης: 1:37 μμ


RIZOMA TRYAL: Do it like a scooter - Motorcycle Events\nΔημοσιεύτηκε από ScooterNet Magazine την 13 Σεπτεμβρίου 2019\nΟι custom και οι concept κατασκευές είναι προνόμιο των μοτοσυκλετών και όχι των σκούτερ και των απλών, λαϊκών “μέσων μετακίνησης” σωστά; Λάθος.\nΗ πρόσκληση της εταιρίας αξεσουάρ Rizoma για τη σχεδίαση του μελλοντικού δίτροχου έφερε πολύ έξυπνα σχήματα στην επιφάνεια. Ο νικητής Erik Askin παρουσίασε ένα συμπαθέστατο σχήμα που δανείζεται λύσεις και αισθητική από τα σκούτερ και ονομάζεται “Tryal”.\nΣτη συνέχεια, τοποθέτησε ένα αμορτισέρ στο ψαλίδι και ένα ανεστραμμένο πιρούνι στο μπροστινό μέρος της κατασκευής. Η “καθαρότητα” των γραμμών του Rizoma Tryal παραπέμπει στην αντίστοιχη των σκούτερ, ενώ το ίδιο συμβαίνει και με τη φιλικότερη προσέγγιση που επιφυλάσσει το δίτροχο προς τον αναβάτη.


Αισιοδοξία στις αγορές για Brexit και συνομιλίες ΗΠΑ - Κίνας | Euronews\nΑπό Apostolos Staikos • ανανεώθηκε πριν: 11/10/2019\nΧαμόγελα και μικρή άνοδο έφεραν στις διεθνείς αγορές οι συνομιλίες Ηνωμένων Πολιτειών και Κίνας που διεξάγονται στην Ουάσινγκτον. Αμερικανός αξιωματούχος δήλωσε πως οι διαπραγματεύσεις πηγαίνουν «ανέλπιστα καλά» και πως είναι πιθανό να τερματιστεί ο εμπορικός πόλεμος που κοστίζει ακριβά και στις δύο χώρες.\nΣυγκεκριμένα, ο πανευρωπαϊκός δείκτης Stoxx 600 σημειώνει άνοδο κατά 0,6%, ο γερμανικός DAX κινείται ανοδικά κατά 0,9%, ενώ και το γαλλικό χρηματιστήριο καταγράφει άνοδο της τάξης του 0,15%.\nΣτην Ασία τα κέρδη είναι μεγαλύτερα σε σχέση με τις προηγούμενες ημέρες. Λίγο πριν κλείσουν οι αγορές, ο Hang Seng στο Χονγκ Κονγκ ενισχύεται 2,28%. Στη Σανγκάη ο Σύνθετος Δείκτης είναι στο +1%, ενώ στο Τόκιο ο Nikkei 225 καταγράφει άνοδο 1,15%. Ελαφρά μόνο άνοδο (0,25%) παρουσιάζει ο ινδικός BSE Sensex, ενώ σχεδόν 1% ανακάμπτει ο S&P/ASX 200 στο Σίδνεϊ.\nΟ βρετανικός δείκτης καταγράφει πτώση 0,3%. Όμως οικονομικοί αναλυτές αναμένουν βελτίωση του κλίματος μετά από τις δηλώσεις του Ιρλανδού Πρωθυπουργού ότι ότι μια συμφωνία Ηνωμένου Βασιλείου και Ευρωπαικής Ένωσης είναι πιθανή μέχρι τις 31 Οκτωβρίου.\nΗ είδηση της έκρηξης σε ιρανικό τάνκερ που σύμφωνα με την Τεχεράνη χτυπήθηκε από δύο πυραύλους οδήγησε σε άνοδο την τιμή του μπρεντ έως και 2,3% στα 60,46 δολάρια το βαρέλι. Η έκρηξη πυροδότησε νέους φόβους για τις εξελίξεις στη Μέση Ανατολή και άνοδο των τιμών του πετρελαίου, που βρίσκονταν σε κλοιό πιέσεων το τελευταίο διάστημα.\nΚίνα: Στρατιωτική παρέλαση για τα 70 χρόνια της Λαϊκής Δημοκρατίας


Με 51% το δημόσιο στην εταιρεία έρευνας υδρογονανθράκων\nΤο 51% της θυγατρικής ΕΛΠΕ UPSTREAM θα έχει το Δημόσιο. Θα ορίζει τον CEO αλλά δεν θα επηρεάζει τις αποφάσεις του αγοραστή των ΕΛΠΕ σε ό,τι αφορά τις επενδύσεις. Τέλη Ιανουαρίου οι δεσμευτικές προσφορές.\nΞεμπλόκαρε η αποκρατικοποίηση των Ελληνικών Πετρελαίων, με το υπουργείο Περιβάλλοντος και Ενέργειας να καταλήγει στην απόκτηση του πλειοψηφικού πακέτου των μετοχών της θυγατρικής EΛΠE UPSTREAM.\nΩς γνωστόν, ένα από τα τελευταία εμπόδια που είχαν απομείνει για τη δρομολόγηση της τελευταίας φάσης του διαγωνισμού πώλησης ήταν η συμμετοχή του ελληνικού δημοσίου στην εταιρία holding που έχει στηθεί στον όμιλο των Ελληνικών Πετρελαίων και περιλαμβάνει τις παραχωρήσεις και τα δικαιώματα εκμετάλλευσης κι ερευνών υδρογονανθράκων.\nΑν και στη συμφωνία μετόχων Δημοσίου - ομίλου Λάτση οριζόταν ότι το μερίδιο θα είναι της τάξης του 25%, στη συνέχεια το υπουργείο Περιβάλλοντος και Ενέργειας ζήτησε την αύξηση της συμμετοχής του στο πλειοψηφικό ποσοστό της τάξης του 51%.\nΗ κίνηση αυτή, σύμφωνα με πληροφορίες, προκάλεσε αναστάτωση στους υποψήφιους επενδυτές, ωστόσο, όπως αναφέρουν πηγές, αποσαφηνίστηκε ότι το Δημόσιο δεν θα επηρεάζει με τις αποφάσεις του τις επενδυτικές δραστηριότητες του αγοραστή.\nΣύμφωνα με στελέχη του ΥΠΕΝ, «το θέμα έχει κλειδώσει με σαφείς όρους».


Καλή χρονιά για τα μήλα στη Ζαγορά\nΤετάρτη, 20 Σεπτέμβριος 2017 20:00\tδιαχειριστής\nΣτα 12 – 13 εκατομμύρια κιλά εκτιμάται ότι θα φθάσει η φετινή παραγωγή μήλων στην περιοχή της Ζαγοράς, η συγκομιδή των οποίων συνεχίζεται και αναμένεται να διαρκέσει μέχρι τις 5 Οκτωβρίου περίπου.\nΑυτό δήλωσε στο Δίκτυο Θεσσαλίας της ΕΡΤ, ο διευθυντής του Αγροτικού Συνεταιρισμού Ζαγοράς, κ. Διονύσης Βαλασσάς, επισημαίνοντας πως, παρά τις κάποιες ζημιές που υπέστη η παραγωγή, από βροχές και χαλάζι, σε γενικές γραμμές η χρονιά είναι καλή.\nΑπό τις ποσότητες που θα παραχθούν, ένα ποσοστό γύρω στο 30% θα πάρει το δρόμο της εξαγωγής προς τις αγορές κυρίως της Μέσης Ανατολής, όπου ο Συνεταιρισμός σκοπεύει να επεκταθεί περαιτέρω.\nΌσον αφορά στην τιμή που θα πάρει ο πάρει ο παραγωγός από τον Συνεταιρισμό, όπως είπε ο κ. Βαλασσάς, αναμένεται κυμανθεί στα περσινά επίπεδα, ήτοι 76,5 λεπτά το κιλό για τα μήλα Α' κατηγορίας και 32,5 λεπτά το κιλό για τα μήλα χαμηλότερης ποιότητας.


Πειραματικό κινέζικο διαστημόπλοιο επέστρεψε με επιτυχία στη Γη\nΔευτέρα, 11 Μάιος 2020 20:47 | E-MAIL ΕΚΤΥΠΩΣΗ\nH κάψουλα επιστροφής της δοκιμαστικής έκδοσης του επανδρωμένου διαστημοπλοίου νέας γενιάς της Κίνας επέστρεψε επιτυχώς στο Ντονγκφέντκ της Εσώτερης Μογγολίας την Παρασκευή, όπως μετέδωσε το Xinhua, επικαλούμενο την κινεζική Διαστημική Υπηρεσία Επανδρωμένων Αποστολών. Η δοκιμή, όπως γνωστοποιήθηκε, πραγματοποιήθηκε με απόλυτη επιτυχία.\nΑκολουθώντας οδηγίες από το Κέντρο Αεροδιαστημικού Ελέγχου του Πεκίνου, το πειραματικό σκάφος ενεργοποίησε επιτυχώς φρένα και εισήλθε σε τροχιά επιστροφής, με την κάψουλα επιστροφής να αποκολλάται χωρίς προβλήματα. Αφού επανήλθε στην ατμόσφαιρα και έφτασε στο επιδιωκόμενο ύψος, τα αλεξίπτωτα το επιβράδυναν σε ταχύτητα οχήματος εδάφους. Πριν αγγίξει το έδαφος, άνοιξαν οι έξι αερόσακοί του, βοηθώντας το να προσεδαφιστεί με ασφάλεια. Όπως αναφέρθηκε, η κάψουλα ήταν ακέραιη.\nΗ Κίνα εκτόξευσε τη δοκιμαστική έκδοση του νέου σκάφους χωρίς πλήρωμα με πύραυλο Long March-5B από το κέντρο εκτοξεύσεων Γουεντσάνγκ της Χαϊνάν την Τρίτη. Το σκάφος πετούσε σε τροχιά για δύο ημέρες και 19 ώρες, πραγματοποιώντας επιστημονικά και τεχνολογικά πειράματα, μεταξύ των οποίων η 3D εκτύπωση στο διάστημα, η δοκιμή τεχνολογιών θερμικών ασπίδων κ.α.\nΤο νέας γενιάς σκάφος προορίζεται για σειρά αποστολών, τόσο σε χαμηλή τροχιά για να υποστηρίξει την κατασκευή του νέου κινεζικού διαστημικού σταθμού, μα και για αποστολές στο βαθύ διάστημα- όπως αποστολές στη Σελήνη. Έχει αναπτυχθεί από την Κινεζική Ακαδημία Διαστημικής Τεχνολογίας (CAST), και το δοκιμαστικό σκάφος έχει ύψος 9 μέτρα και πλάτος 4.5 μέτρα στο πιο πλατύ του σημείο. Το βάρος του είναι άνω των 20 τόνων.\nΗ δομή του διαφέρει από τη δομή με τρεις κάψουλες των σκαφών Shenzhou: Το σκάφος διαθέτει μια κάψουλα επιστροφής, που είναι το κέντρο ελέγχου και ο χώρος διαβίωσης του πληρώματος, και μια κάψουλα που στεγάζει τα συστήματα ενέργειας, προώθησης κλπ. Η κάψουλα επιστροφής προορίζεται τόσο για εργασία όσο και για άνετη διαβίωση και ψυχαγωγία, για αυτό και είναι αρκετά μεγάλου μεγέθους. Προορίζεται να είναι επαναχρησιμοποιούμενη, και μπορεί να μεταφέρει τόσο εφόδια, όσο και εξαμελές με επταμελές πλήρωμα για αποστολές σε χαμηλή τροχιά.


ΟΛΥΜΠΙΑΚΟΣ: 22 Ιαν 2014\nΣτην ενδεκάδα του Ολυμπιακού ξεκίνησε για πρώτη φορά ως βασικός από τη μέρα που αποκτήθηκε από τον Ολυμπιακό ο Πελέ.\nΟ 27χρονος μέσος των ερυθρόλευκων είχε αγωνιστεί και στο πρώτο ματς με τον Αστέρα Τρίπολης, στο «Γ. Καραϊσκάκης», ωστόσο είχε περάσει στο παιχνίδι ως αλλαγή.\nΓια πρώτη φορά ο Πελέ ξεκίνησε στην ενδεκάδα του Θρύλου στο επαναληπτικό παιχνίδι των «16» του Κυπέλλου και έπαιξε δίπλα στον Εντιγκά, στο χώρο της μεσαίας γραμμής των ερυθρόλευκων, έχοντας πολύ καλή παρουσία, αφού έτρεξε πολύ και βοήθησε και ανασταλτικά αλλά και επιθετικά την ομάδα του.\nΜάλιστα, το νέο μεταγραφικό απόκτημα του Θρύλου τον Ιανουάριο, παραλίγο να χριστεί και σκόρερ αν το σουτ που εξαπέλυσε στο 30’ είχε καλύτερη τύχη. Πάντως, επιβεβαιώνεται αυτό που τόνιζαν και οι άνθρωποι των ερυθρόλευκων, ότι δηλαδή ο Πορτογάλος έχει… καλά πόδια και δεν διστάζει να σουτάρει από όποιο σημείο και να βρεθεί.\nΤην ικανοποίησή του για την εμφάνιση του Αστέρα Τρίπολης κόντρα στον Ολυμπιακό εξέφρασε ο Στάικος Βεργέτης, τονίζοντας πως η γκρίνια για τη διαιτησία μικραίνει την ομάδα.\nΟ Ραφίκ Τζιμπούρ είναι ήδη σε διαδικασία ανεύρεσης του επόμενου ποδοσφαιρικού του προορισμού αναζητώντας σύλλογο σε Αγγλία, Ισπανία και Τουρκία.\nΟ διεθνής Αλγερινός επιθετικός έχει αρχίσει να "ψάχνεται" για τα καλά για να φύγει με νέο δανεισμό στο εξωτερικό. Ο Ολυμπιακός δεν πρόκειται να τον κρατήσει στο ρόστερ του, οπότε ο Τζιμπούρ θα πρέπει να κλείσει άμεσα σε ομάδα στην Ευρώπη.\nΟ παίκτης μαζί με τον ατζέντη του αναζητούν ομάδα κυρίως σε Αγγλία, Ισπανία και Τουρκία ενώ έχουν ήδη διαρρεύσει για εκείνον τα ονόματα των Νότιγχαμ Φόρεστ, στην οποία αγωνίζεται ο Τζαμέλ Αμπντούν αλλά και της Μπεσίκτας, που πάντα κοιτάζει την ελληνική αγορά.\nΜε δεδομένο πάντως πως δεν πήγε και τόσο καλά στην Σίβασπορ δεν θα είναι τόσο εύκολο να βρει ένα νέο συμβόλαιο για εξάμηνο δανεισμό στην Τουρκία, αλλά και γενικότερα...\nΟ Μίτσελ συνεχάρη θερμά τον Ιμπαγάσα και τον σκόρερ της αναμέτρησης, Σέποβιτς, μετά τον αγώνα ενώ έμεινε ευχαριστημένος και από τους Πελέ και Μέγιερι.\nΟ Ισπανός τεχνικός χειροκρότησε θερμά την προσπάθεια των Αριέλ Ιμπαγάσα και Μάρκο Σέποβιτς στην φάση του γκολ του Ολυμπιακού στην ρεβάνς με τον Αστέρα στην Τρίπολη για το Κύπελλο Ελλάδας. Επίσης μετά το παιχνίδι τους συνεχάρη θερμά.\nΑκόμα ο Μίτσελ ήταν ικανοποιημένος από την εικόνα που έδειξαν οι Πελέ και Μέγιερι.\nΣτη ρεβάνς της τρίτης φάσης του Κυπέλλου Ελλάδας, ο Ολυμπιακός επικράτησε με 0-1 εκτός έδρας του Αστέρα Τρίπολης και προκρίθηκε στα προημιτελικά.\nΟ Θρύλος ταξίδεψε στην Τρίπολη για τη ρεβάνς του υπέρ του 4-0 απέναντι στον Αστέρα κι επικράτησε εκ νέου, «σφραγίζοντας» το εισιτήριο.\nΣτην αυριανή (23/1) τελευταία εν Ελλάδι προπόνηση του Ολυμπιακού πριν την αναμέτρηση της Παρασκευής (24/1) με την Λαμποράλ Κούτσα στη Βιτόρια θα κριθεί η συμμετοχή του Μπρεντ Πέτγουεϊ στην αποστολή.\nΧωρίς προβλήματα και με μοναδικό απόντα τον Έισι Λο, πραγματοποιήθηκε για δεύτερη συνεχόμενη μέρα η προπόνηση του Ολυμπιακού ενόψει της κρίσιμης αναμέτρησης με την Λαμποράλ Κούτσα στη Βιτόρια για την 4η αγωνιστική του 5ου ομίλου του Top 16 της Ευρωλίγκας, όπως ήδη σας έχουμε ενημερώσει. Ο Γιώργος Μπαρτζώκας, είδε για δεύτερη συνεχόμενη μέρα να παίρνει κανονικά μέρος στο πρόγραμμα ο Μπρεντ Πέτγουεϊ, χωρίς να νιώθει την παραμικρή ενόχληση στη μέση του.\nΟ Αμερικανός, ανυπομονεί να επιστρέψει στην ενεργό δράση, εξέφρασε την επιθυμία να αγωνιστεί στη Βιτόρια, αλλά το τεχνικό και το ιατρικό επιτελείο των ερυθρόλευκων σκέφτεται, ότι κάτι τέτοιο θα εμπεριείχε ρίσκο, αφού εκτός των άλλων δεν είναι έτοιμος από πλευράς φυσικής κατάστασης.\nΠαρόλα αυτά, η συμμετοχή του στην αποστολή, έστω και για ψυχολογικούς λόγους δεν θα πρέπει να αποκλειστεί. Η τελική απόφαση, θα παρθεί μετά το πέρας και της αυριανής τελευταίας προπόνησης στην Ελλάδα που έχει προγραμματιστεί για τις 10:30 το πρωί.\nΜετά το αυριανό πρόγραμμα, η αποστολή των πρωταθλητών Ευρώπης θα πάει κατευθείαν από το ΣΕΦ στο αεροδρόμιο «Ελ. Βενιζέλος», καθώς το μεσημέρι (14:50) θα αναχωρήσει για την Ισπανία. Πρώτη στάση θα είναι η Βαρκελώνη, στη συνέχεια οι ερυθρόλευκοι θα πάρουν νέα πτήση για το Μπιλμπάο και από εκεί θα πάνε οδικώς στη Βιτόρια, στην πόλη που εδρεύει η Λαμποράλ Κούτσα.\nΕυχαριστημένος από την εικόνα του Αστέρα Τρίπολης στην αναμέτρηση με τον Ολυμπιακό έμεινε ο Στάικος Βεργέτης, παρά την ήττα.\nΟ Μίτσελ υποστήριξε πως ο Ολυμπιακός κρατάει την πρόκριση μετά τη νίκη κόντρα στον Αστέρα Τρίπολης, με την ομάδα του να είναι καλύτερη και στα δυο παιχνίδια.\nΟ Ισπανός τεχνικός, είπε συγκεκριμένα μετά το τέλος της αναμέτρησης: «Μας έχει μείνει η πρόκριση στην επόμενη φάση. Ο αντίπαλος δεν ήταν εύκολος και αυτό αποδεικνύεται από το ότι ήταν πέρυσι στον τελικό. Γενικά και στα δύο παιχνίδια, ήμασταν καλύτεροι και πήραμε δίκαια την πρόκριση».\nΤο εισιτήριο για τους «8» του Κυπέλλου «σφράγισε» ο Ολυμπιακός, ο οποίος μετά το 4-0 στο «Γ. Καραϊσκάκης», επικράτησε και στην Τρίπολη του Αστέρα 0-1 με γκολ του Σέποβιτς και πήρε... χωρίς πολύ κόπο την πρόκριση.\nΟ Σέρβος χρίστηκε σκόρερ με όμορφη ενέργεια και εκτέλεση στο 79ο λεπτό.\nΣε αρκετές αλλαγές προχώρησε ο Μίτσελ στο βασικό σχήμα, θέλοντας να δώσει «ανάσες» στους ποδοσφαιριστές του. «Rotation» και από τον Στάικο Βεργέτη στους Αρκάδες, οι οποίοι είχαν αρκετά καλό πρόσωπο στη μεγαλύτερη διάρκεια της αναμέτρησης.\nΟι ερυθρόλευκοι έχοντας προίκα τη μεγάλη νίκη τους στο πρώτο παιχνίδι πέρασαν εύκολα και απλά στους «8» του Κυπέλλου Ελλάδας χωρίς να αφήσουν περιθώρια αμφισβήτησης στον επαναληπτικό στο «Θεόδωρος Κολοκοτρώνης». Εκεί, θα συναντήσουν τον Ατρόμητο, που έχει «κλείσει» θέση χάρη στις δύο νίκες του απέναντι στον Παναιτωλικό.\nΤο 4-0 του πρώτου αγώνα έδειξε να «λύνει» τα πόδια των δύο ομάδων. Τόσο ο Αστέρας Τρίπολης, όσο και ο Ολυμπιακός έδωσαν από το ξεκίνημα του πρώτου ημιχρόνου αρκετά γρήγορο ρυθμό στο ματς. Οι... ακραίοι εκμεταλλεύτηκαν τους χώρους που υπήρχαν στη μεσαία γραμμή και δημιούργησαν αρκετές ευκαιρίες, που είτε λόγω της αστοχίας είτε της ετοιμότητας των δύο γκολκίπερ δεν... έγιναν γκολ.\nΜετά το πέρασμα του πρώτου 20λεπτου οι γηπεδούχοι άρχισαν να γίνονται πιο ουσιαστικοί στο χώρο του κέντρου, κυκλοφόρησαν σωστά τη μπάλα και με καλά οργανωμένες ενέργειες πίεσαν την άμυνα των ερυθρόλευκων, που ήταν επικίνδυνοι όταν η μπάλα έφτανε στα πόδια των Φουστέρ και Ντομίνγκεζ. Το τέλος του ημιχρόνου (42’) βρήκε τον Αστέρα να στέλνει τη μπάλα στην εστία του Μέγιερι με τον Ζησόπουλο, ωστόσο το τέρμα του αμυντικού των Αρκάδων ακυρώθηκε από τον βοηθό ως οφσάιντ.\nΜε την ίδια διάθεση μπήκαν οι παίκτες του Αστέρα Τρίπολης και στο δεύτερο ημίχρονο. Οι γηπεδούχοι συνέχισαν να έχουν καλή κυκλοφορία της μπάλας και κατάφεραν να περιορίσουν σημαντικά τους μεσοεπιθετικούς του Ολυμπιακού, από τους οποίους φαινόταν να λείπει «φρεσκάδα». Από το 55’ και μετά ο ρυθμός του παιχνιδιού άρχισε να... «χαλάει» γεγονός που οφείλεται και στις πολλές μαζεμένες αλλαγές από τους δύο προπονητές.\nΕνώ το ματς άρχισε να οδεύει προς το 0-0, ο Σέποβιτς, λίγα λεπτά μετά την είσοδό του στον αγωνιστικό χώρο, με ωραία ενέργεια στο 79’ παραβίασε την εστία του Γεωργακόπουλου και διπλασίασε τις νίκες του Ολυμπιακού στις αναμετρήσεις κόντρα στον Αστέρα. Το τελευταίο δεκάλεπτο είχε διαδικαστικό χαρακτήρα και το 1-0 διατηρήθηκε μέχρι το φινάλε.\nΟλυμπιακός (Μίτσελ): Μέγιερι, Σαλίνο, Παπαδόπουλος, Παπάζογλου, Μπονγκ, Ντινγκά, Πελέ, Μασάντο (66’ Βάις), Φουστέρ, Ντομίνγκες (58’ Ιμπαγάσα), Μήτρογλου (79' Σέποβιτς)\nΤο όνομά του... έπαιξε για τον Ολυμπιακό, αλλά ο Νίκολας Μπουρντίσο θα συνεχίσει την καριέρα του στη Serie A και τη Τζένοα, όπου υπέγραψε συμβόλαιο μέχρι το 2015!\nΤο όνομά του βρέθηκε στα ερυθρόλευκα μεταγραφικά σενάρια, μάλιστα ξένα ΜΜΕ τόνιζαν πως ο Μπουρντίσο βλέπει... Ελλάδα, ωστόσο ο Αργεντίνος αμυντικός δεν θα φορέσει τη φανέλα του Ολυμπιακού.\nΟ 32χρονος ποδοσφαιριστής θα συνεχίσει την καριέρα του στη Serie A, αλλά στην Τζένοα. Μετά το... άκυρο από τη Νάπολι, ο Μπουρντίσο άρχισε επαφές με τους Γενοβέζους, βρέθηκε η χρυσή τομή και υπέγραψε συμβόλαιο μέχρι το καλοκαίρι του 2015.\nΜάλιστα, αύριο θα κάνει και την πρώτη του προπόνηση με τη νέα του ομάδα.\nΟ Μπρεντ Πέτγουεϊ προπονήθηκε κανονικά και σήμερα και είναι αρκετά πιθανό να ακολουθήσει την αποστολή του Ολυμπιακού στη Βιτόρια για την αναμέτρηση (24/1, 21:30) με την Λαμποράλ Κούτσα, ενώ επιτέλους βγήκε η ταυτότητα του Ανδρέα Χριστοδούλου.\nΟ Αμερικανός φόργουορντ την Τετάρτη (22/1), όπως και την Τρίτη, έβγαλε όλο το πρόγραμμα της προπόνησης των Πρωταθλητών Ευρώπης, χωρίς να νιώσει ενοχλήσεις στη μέση. Ο Πέτγουεϊ είναι πολύ πιθανό να ταξιδέψει μαζί με την αποστολή του Ολυμπιακού στην Ισπανία για το παιχνιδι της 4ης αγωνιστικής του TOP 16 της Ευρωλίγκας, αλλά αυτό θα κριθεί μετά το τέλος της πρωινής προπόνησης της Πέμπτης (23/1).\nΤέλος, ο Ανδρέας Χριστοδούλου τίθεται επιτέλους και αυτός στη διάθεση του Γιώργου Μπαρτζώκα για τις προσεχείς υποχρεώσεις του Ολυμπιακού, καθώς εκδόθηκε η ταυτότητά του. Ο… Βενιαμίν του Θρύλου μπορεί πλέον να λογίζεται ως Έλληνας παίκτης, βοηθώντας τους ερυθρόλευκους, ενώ θα έχει δικαίωμα να αγωνιστεί και με την Εθνική Νέων στο Eurobasket του 2014, το οποίο θα διεξαχθεί στο Ηράκλειο.\nΜετά από αρκετό καιρό ολοκληρώθηκε και τυπικά το θέμα της λήψης ελληνικής υπηκοότητας από τον νεαρό γκαρντ του Ολυμπιακού που έχει γεννηθεί στην Κύπρο.\nΗ ερυθρόλευκη ΚΑΕ κίνησε όλες τις διαδικασίες ώστε ο νεαρός πρώην άσος του Μαντουλίδη να έχει δικαίωμα συμμετοχής στο πρωτάθλημα ως Έλληνας και να υπολογίζεται από τον Γιώργο Μπαρτζώκα, ώστε να δίνει «ανάσες» στους βασικούς.\nΟ Πάουλο Μασάντο μας έχει συνηθίσει πια να κάνει κάθε φορά κάτι διαφορετικό και να μη... φοβάται τα ρίσκα!\nΑυτή τη φορά ο Πορτογάλος μέσος εμφανίστηκε στη ρεβάνς με τον Αστέρα στην Τρίπολη με νέο... πολύ "προχωρημένο" look!\nΤα λόγια πεισσεύουν! Απλά δείτε τον!\nΤα… έχωσε στους συμπαίκτες του ο Αριέλ Ιμπαγάσα για τις τελευταίες εμφανίσεις και είναι πολλοί αυτοί που πιστεύουν πως δίκαια και εύστοχα βγήκε μπροστά ο «Κάνιο».\nΑνεξάρτητα, πάντως, από το τι είπε στους συμπαίκτες και τι όχι αυτό που σχολιάστηκε περισσότερο θετικά στο Λιμάνι είναι ότι ο Αργεντίνος μέσος απέδειξε, κόντρα σε όλα όσα λένε και γράφονται κατά διαστήματα για αυτόν, δεν είναι καθόλου αδιάφορος.\nΜπορεί να μην παίρνει το χρόνο συμμετοχής που θα ήθελε, αλλά ούτε προβλήματα δημιουργεί στην ομάδα, ούτε γκρινιάζει ούτε είναι… εκτός τόπου και χρόνου. Έχει πλήρη εικόνα του τι συμβαίνει στα αποδυτήρια του Ολυμπιακού και ξέρει καλά πότε και πως πρέπει να επέμβει.\nΓια τον Ολυμπιακό είναι πολύ θετικό το γεγονός ότι έχει στις τάξεις του έναν ποδοσφαιριστή της αξίας και της προσωπικότητας του Ιμπαγάσα, που μπορεί να μην παίζει, αλλά είναι δίπλα και μέσα στην ομάδα.\nΑν μη τι άλλο, αποδεικνύει ότι γουστάρει πολύ το Θρύλο και του αρέσει η Ελλάδα και ίσως ο ρόλος του μέσα στην ομάδα. Άλλωστε δεν το έχει κρύψει ο Ιμπαγάσα και όταν έμεινε στην ομάδα ήξερε καλά ότι δεν θα παίρνει πολύ χρόνο συμμετοχής.\nΔείτε όλα όσα έγιναν πριν την έναρξη του αγώνα με τον Αστέρα Τρίπολης από το OlympiacosTV!\nΣε αρθροσκόπηση θα υποβληθεί την Πέμπτη το νέο μεταγραφικό απόκτημα του Πλατανιά, Γιάννης Ζαραδούκας.\nΟ άτυχος πρώην ποδοσφαιριστής του Ολυμπιακού υπέστη ρήξη έσω μηνίσκου και μετά την επέμβαση αναμένεται να επιστρέψει στη δράση σε τρεις με τέσσερις εβδομάδες.\nΚατά τα άλλα, ξεκίνησε η προετοιμασία της χανιώτικης ομάδας για το παιχνίδι με τον Παναθηναϊκό.\nΟ Ολυμπιακός προέρχεται από τρεις σερί ήττες και ο Τόμας Ερτέλ περιμένει πως η ελληνική ομάδα θα παρουσιαστεί πιεσμένη στη Βιτόρια (24/01, 21:30).\nΑπό την άλλη ο 24χρονος Γάλλος γκαρντ θεωρεί πως και η ομάδα του δεν έχει περιθώριο για άλλη εντός έδρας ήττα: «Έχουμε μπροστά μας δύο μεγάλα παιχνίδια. Δεν τα καταφέραμε απέναντι στον Παναθηναϊκό και δεν μπορούμε να χάσουμε ξανά στην έδρα μας. Πρέπει να κάνουμε το καλύτερό μας παιχνίδι για να νικήσουμε. Ο Ολυμπιακός έχει κατακτήσει τη διοργάνωση τις τελευταίες δύο χρονιές, είναι πολύ επικίνδυνος κι έχει σημαντικούς παίκτες όπως τους Σπανούλη και Πρίντεζη, έτσι θα πρέπει να δουλέψουμε σκληρά για να τα καταφέρουμε.\nΟ Ολυμπιακός μάλιστα προέρχεται από δύο ήττες στην Ευρωλίγκα, ενώ έχασε και από τον Παναθηναϊκό στο πρωτάθλημα. Χρειάζονται τη νίκη και θα έρθουν έχοντας αρκετή πίεση».\nΓιουνάιτεντ και Βίντιτς «χωρίζουν» και η Φιορεντίνα έχει μπει δυνατά για την απόκτηση του Σέρβου αμυντικού!\nΟ Νεμάνια Βίντιτς δύσκολα θα μείνει στη Μάντσεστερ Γιουναϊτεντ και η Φιορεντίνα είναι έτοιμη να κάνει πρόταση για να τον πάρει στην Ιταλία.\nΟ Μοντέλα έχει εισηγηθεί την απόκτηση του Σέρβου αμυντικού, αφού ξέρει πως δεν θα μείνει στο Ολντ Τράφορντ. Σε περίπτωση που δεν προχωρήσει το θέμα, η Φιορεντίνα θα κινηθεί για την απόκτηση του Τζον Χάιτινγκα.\nΟ Φαλκάο τραυματίστηκε στο γόνατο, η ανησυχία είναι έκδηλη, ενώ υπάρχουν φόβοι πως δεν θα προλάβει το Μουντιάλ!\nΤο ματς κυπέλλου στο «Ζερλάν» με την Σασελό, ομάδα 4ης κατηγορίας ξεκίνησε με τον ιδανικό τρόπο για τη Μονακό και τον Φαλκάο, αφού στο 29' ο Κολομβιανός άνοιξε το σκορ.\nΩστόσο, στο 40' η τύχη του ...γύρισε την πλάτη! Συγκεκριμένα σε διεκδίκηση της μπάλας ο Φαλκάο τραυματίστηκε στο γόνατό και αποχώρησε με φορείο σφαδάζοντας στους πόνους.\nΟι πρώτες εκτιμήσεις του ιατρικού επιτελείου μιλούν για σοβαρό τραυματισμό, ενώ έγκυρες ιστοσελίδες του εξωτερικού μιλούν ακόμα και για απουσία του από το Μουντιάλ!\nΘυμίζουμε, πως η Κολομβία του Φαλκάο θα βρει στους ομίλους την Εθνική Ελλάδα και η απουσία του είναι σίγουρα κάτι θετικό για την ομάδα του Σάντος.\nΣε εντατικούς ρυθμούς συνεχίζεται η προετοιμασία της Skoda Ξάνθη ενόψει της αναμέτρησης με τον Ολυμπιακό για την 21η αγωνιστική της Σούπερ Λιγκ.\nΟ προπονητής της ακριτικής ομάδας, Ράινερ Μάουρερ, είδε όλους του τους παίκτες να προπονούνται κανονικά την Τετάρτη (22/1), εκτός του τραυματία Παΐτο.\nΤην ίδια ώρα, αποφασίστηκε πως ο Μπαξεβανίδης δε θα χρησιμοποιηθεί στην αναμέτρηση με τους ερυθρόλευκους, αφού έχει συμπληρώσει κάρτες και θα εκτίση την ποινή του.\nΗ ΠΑΕ Skoda Ξάνθη επίσης ανακοίνωσε τη λύση της συνεργασίας της με τον ποδοσφαιριστή Αντώνη Τσιάρα, ο οποίος δεν είχε καμία συμμετοχή τη φετινή σεζόν.\nΌπως αναφέρουν οι κάτωθι ιστοσελίδες, για τη σημερινή αναμέτρηση του Κύπελλου Ελλάδας, Αστέρας Τρίπολης - Ολυμπιακός (20:00, OTE Sport 4), θα υπάρχει live streaming, από τα παρακάτω links, που κυκλοφορούν ελεύθερα στο διαδίκτυο, για όλους τους χρήστες, εσωτερικού και εξωτερικού.\nΟ Γιώργος Δώνης «ακύρωσε» με το υποδειγματικό στήσιμο του ΑΠΟΕΛ στο «Τσίρειο» το παιχνίδι της ΑΕΛ και ο Ντε Βινσέντι έδειξε την... κλάση του στο ντεμπούτο του, δίνοντας έτοιμο γκολ στον Μαντούκα στο 64’.\nΌλα αυτά έφεραν το 0-1, με τον ΑΠΟΕΛ να παίρνει πανηγυρική πρόκριση στα προημιτελικά του Κυπέλλου με δύο νίκες (με το ίδιο σκορ) επί της ΑΕΛ, ανατρέποντας παράλληλα και την παράδοση που είχε δημιουργήσει η ομάδα της Λεμεσού την τελευταία διετία.\nΟ ΑΠΟΕΛ πέρασε λοιπόν με δυο νίκες με 1-0 και πέρα από τη σπουδαία πρόκριση, ενισχύεται και ψυχολογικά, καθώς συνεχίζει την προσπάθειά του για το νταμπλ.\nMVP: Τόμας Ντε Βινσέντι. Ο Δώνης τον έβαλε κατ' ευθείαν στην ενδεκάδα και ο Αργεντινός παίκτης του Ολυμπιακού που αγωνίζεται με τη μορφή δανεισμού στην Κυπριακή ομάδα έδειξε ότι μάλλον δεν θα ξαναβγεί ποτέ από αυτήν... Από αυτόν προήλθε το γκολ και σχεδόν όλες οι ευκαιρίες του ΑΠΟΕΛ.\nΑΕΛ: Φεγκρούς, Αϊρόσα, Ουόν, Πότοκαρ, Καρλίτος, Μπεμπέ, Σατσέτι (49' Οριόλ), Οχένε, Μοντέιρο (72' Ταρτζίνο), Εντμάρ, Καλουντζέροβιτς.\nΑΠΟΕΛ: Χιώτης, Σέρτζιο, Oλιβέιρα , Aμορίν , Πιπίνης, Mοραίς , Βινίσιους , Χαραλαμπίδης, Mαντούκα (74' Σέρινταν), Αλωνεύτης (79' Αλεξάνδρου), Ντε Βινσέντι (86' Μπόρδα).\nΗ Εθνική πόλο Γυναικών πέτυχε σπουδαία νίκη (14-11) επί της Ουγγαρίας για τα προκριματικά του World League, με την Φιλιώ Μανωλιουδάκη να εξηγεί τους λόγους του θριάμβου.\nΤα κορίτσια του Γιώργου Μορφέση έφτασαν στην επικράτηση κόντρα στις Μαγυάρες για τη δεύτερη αγωνιστική του θεσμού, κατέκτησαν τους πρώτους τους βαθμούς –ήττα στην πρεμιέρα από την Ιταλία- και διατήρησαν ακέραιες τις ελπίδες για πρόκριση στην τελική φάση.\nΗ παρέα της ερυθρόλευκης Μπάρμπαρα Μπούικα έμεινε στο «μηδέν», στη βαθμολογία αφού το αντιπροσωπευτικό μας συγκρότημα κατάφερε να εξουδετερώσει όλα τα ατού της Ουγγαρίας, με τη Φιλιώ Μανωλιουδάκη να αναφέρει: «Περιορίσαμε το βασικό ατού της ομάδας της Ουγγαρίας, που είναι η κόντρα επίθεση. Δεχτήκαμε βέβαια κάποια γκολ αλλά είναι φυσιολογικό καθώς δεν έχουμε δέσει ακόμα, η προετοιμασία μας δεν είναι ολοκληρωμένη. Εξάλλου ο ρυθμός στο ελληνικό πρωτάθλημα είναι διαφορετικός. Το ότι σκοράραμε 14 φορές δε σημαίνει κάτι για μένα, γιατί θα μπορούσαμε να έχουμε πάρει τη νίκη και με λιγότερα γκολ», είπε χαρακτηριστικά.\nΚαι συμπλήρωσε: «Η ομάδα θέλει πολύ δουλειά, αν και το γεγονός ότι καταφέραμε να κερδίσουμε παρότι βρεθήκαμε πίσω στο σκορ, είναι πολύ σημαντικό για την ψυχολογία μας. Δείξαμε ότι ακόμα και αν βρεθούμε με την πλάτη στον τοίχο, μπορούμε να επανέλθουμε. Κοιτάμε τα δύο παιχνίδια που μας μένουν και στοχεύουμε στην πρόκριση».\nΟ Αμπντί Ιμπραϊμ έμεινε ελεύθερος από την Σίτι, όπως ήδη σας έχουμε ενημερώσει και σύμφωνα με πληροφορίες που επικαλείται σε δημοσίευμά του το "gazzetta.gr" από την Αγγλία, έρχεται την Πέμπτη στην Ελλάδα για τις υπογραφές.\nΟ σομαλικής καταγωγής Νορβηγός πρόκειται να ταξιδέψει την Πέμπτη στην χώρα μας προκειμένου να υπογράψει συμβόλαιο με τον Ολυμπιακό με την διάρκειά του να είναι 4,5 χρόνια, σύμφωνα με το δημοσίευμα. Η Σίτι, όπως ήδη έχουμε αναφέρει, ανακοίνωσε μέσω twitter την αποδέσμευση του παίκτη και ο ίδιος θα βρεθεί στην χώρα μας για να κλείσει το deal και στη συνέχεια να δοθεί δανεικός στον Εργοτέλη ως αντί-Πελέ.\nΟ λόγος που δεν εντάσσεται τώρα στον Ολυμπιακό είναι επειδή υπάρχουν πολλοί παίκτες για τον άξονα και την επίθεση.\nΜε βάση την ενημέρωση από την Αγγλία ο παίκτης δεν έκρυβε την χαρά του για το νέο κεφάλαιο της καριέρας του και αδημονεί να παίξει ποδόσφαιρο και να προσφέρει τα αναμενόμενα.\nΟ Ολυμπιακός αντιμετωπίζει εκτός έδρας τον Αστέρα Τρίπολης, για τη ρεβάνς του Κυπέλλου Ελλάδας.\nΣτο πρώτο παιχνίδι στο "Γ. Καραϊσκάκης" οι ερυθρόλευκοι πήραν τη νίκη με το ευρύ 4-0 και έτσι ο επαναληπτικός στην Τρίπολη είναι διαδικαστικού χαρακτήρα! Βέβαια άπαντες στον Ολυμπιακό θέλουν ακόμη μια νίκη για να συνεχίσουν αήττητοι τις εγχώριες υποχρεώσεις τους, αλλά και να... αποδείξουν πράγματα στον προπονητή τους και τον κόσμο του Θρύλου!\nΓια τη σημερινή αναμέτρηση του Κυπέλλου κόντρα στον Αστέρα Τρίπολης ο Μίτσελ επέλεξε για τη βασική του 11άδα, τους: Μέγιερι, Σαλίνο, Παπαδόπουλο, Παπάζογλου, Μπονγκ, Εντινγκά, Πελέ, Μασάντο, Φουστέρ, Ντομίνγκεζ και Μήτρογλου.\nΟ Μάτα δεν προπονήθηκε με την Τσέλσι, οι εκπρόσωποί του είναι στο Μάντσεστερ και οι Βρετανοί μιλούν για deal 45 εκατ. ευρώ!\nΟι... λεπτομέρειες απομένουν για την ολοκλήρωση της μεταγραφής του Χουάν Μάτα στη Μάντσεστερ Γιουνάιτεντ, όπως μεταδίδουν τα αγγλικά ΜΜΕ.\nΟ Ισπανός μέσος δεν προπονήθηκε σήμερα με τους "μπλε", ενώ οι εκπρόσωποί του πέταξαν σήμερα για το Μάντσεστερ για να ολοκληρώσουν το deal που θα φτάσει τα 45 εκατ. ευρώ, σύμφωνα με τους Βρετανούς. Μάλιστα και ο Ισπανός είναι πεπεισμένος πως μέχρι το σαββατοκύριακο θα έχει περάσει τα ιατρικά.\nΕξάλλου, ο ίδιος δεν θέλει σε καμία περίπτωση να γυρίσει στο Λονδίνο, ενώ η ευρωπαϊκή αντίπαλος του Ολυμπιακού δεν βάζει όριο στο οικονομικό, αφού η ζημιά θα γίνει αν δεν βγει στο επόμενο Τσάμπιονς Λιγκ.\nΟ Αλβαρο Μποτία μπορεί να ακούγεται έντονα στα μεταγραφικά του Ολυμπιακού, αλλά ο ίδιος έσπευσε να διευκρινίσει ότι θέλει να παραμείνει στην ομάδα που αγωνίζεται.\nΤο όνομα του είναι μαζί με εκείνο του Σέρχιο Σάντσεθ τα δύο που συνδέονται μέσω Ισπανίας με τον Ολυμπιακό για την κάλυψη του κενού στο κέντρο της άμυνας των ερυθρόλευκων. Ωστόσο, ο Αλμπέρτο Μποτία έσπευσε ο ίδιος να αποκαλύψει πως σκέφτεται μόνο την Ελτσε.\nΟ 24χρονος Ισπανός παραχώρησε μάλιστα σχετικά συνέντευξη τύπου, ξεκαθαρίζοντας τις προθέσεις του:\n«Πραγματικά το μόνο που υπάρχει στο μυαλό μου είναι η Ελτσε. Θέλω πολύ να βελτιώσω την απόδοση μου ακόμα περισσότερο και σε αυτό είμαι απόλυτα επικεντρωμένος, δίχως να με επηρεάζει οτιδήποτε γράφεται για εμένα και το εξωτερικό!»\nΟ Μποτία ανήκει στη Σεβίλλη και έχει δοθεί δανεικός μέχρι το φινάλε της σεζόν στην νεοφώτιστη της Πριμέρα Ντιβισιόν , όπου είναι αναντικατάστατος και θεωρείται ούτως ή αλλως πολύ δύσκολο να σπάσει αυτό το δανεισμό...\nΟ Ντάβιντ Γελίνεκ εξήγησε πως ο Ολυμπιακός των συνεχόμενων ηττών είναι πιο επικίνδυνος, αλλά η Λαμποράλ Κούτσα (24/1, 21:30/novasports 2) θα προσπαθήσει να τον υποχρεώσει σε ακόμη μία, αρκεί να σταματήσει τον Βασίλη Σπανούλη.\nO Ολυμπιακός θα ταξιδέψει στη Βιτόρια για την 4η αγωνιστική του ΤΟΡ 16 της Ευρωλίγκας κAι ο 23χρονος Τσέχος γκαρντ της ισπανικής ομάδας σχολίασε εν όψει της αναμέτρησης του ε' ομίλου στη "Fernando Buesa Arena" πως... «θα είναι μία δύσκολη αναμέτρηση, αφού ο Ολυμπιακός προέρχεται από συνεχόμενες ήττες και θα προσπαθήσει να διατηρήσει τις πιθανότητες πρόκρισής του».\n«Ο Σπανούλης είναι ένας θεαματικός παίκτης, ο αστέρας της ομάδος και πρώτο όλων αυτόν θα προσπαθήσουμε να σταματήσουμε» κατέληξε στο περιθώριο συνάντησής του με μία οπαδό της Λαμποράλ Κούτσα.\nΚρούση στη Μάντσεστερ Γιουνάιτεντ, για να εκφράσει επίσημα το ενδιαφέρον της για την απόκτηση του Φάμπιο με τη μορφή δανεισμού μέχρι το καλοκαίρι, έκανε η Φράιμπουργκ.\nΗ επιθυμία του Ντέιβιντ Μόγιες για προσθήκη ενός ακόμα αριστερού οπισθοφύλακα στο ρόστερ των «κόκκινων διαβόλων», καθιστά αβέβαιο το μέλλον του Βραζιλιάνου μπακ στο «Ολντ Τράφορντ».\nΓια τον λόγο αυτό, οι άνθρωποι της ευρωπαϊκής αντιπάλου του Ολυμπιακού βρίσκονται σε διαπραγματεύσεις με τη Φράιμπουργκ για την παραχώρηση του Βραζιλιάνου παίκτη, από τη στιγμή που υπάρχουν οι Εβρά και Μπίτνερ για το αριστερό άκρο της άμυνας της ομάδας.\nΌπως όλα δείχνουν ο Μπρεντ Πέτγουεϊ θα διαψεύσει όλες τις προβλέψεις και θα είναι ξανά στα παρκέ και έτοιμος να βοηθήσει τον Ολυμπιακό πολύ νωρίτερα από το προβλεπόμενο!\nΦαίνεται πως ο Αμερικανός μετράει πλέον αντίστροφα για την επάνοδό του στην αγωνιστική δράση, όπως ενημέρωσε ο ίδιος με ανάρτησή του στην προσωπιή του σελίδα στο facebook!\nΣυγκεκριμένα ο Πέτγουεϊ έγραψε χαρακτηριστικά... "I'm back!"\nΟ Αμερικανός φόργουορντ έκανε κανονικά προπόνηση την Τρίτη (21/1) βγάζοντας το μεγαλύτερο μέρος του προγράμματος δίχως να παραπονεθεί για ενοχλήσεις στη μέση, όπως ήδη σας έχουμε ενημερώσει. Σε περίπτωση που τα καταφέρει και σήμερα, θα τεθεί κανονικά στη διάθεση του Γιώργου Μπαρτζώκα για το ματς της Παρασκευής (24/1, 21:30, Νοvasports 3) και μάλιστα συγκεντρώνει πιθανότητες όχι μόνο να είναι στην αποστολή για τη Βιτόρια και το ματς με τη Λαμποράλ Κούτσα, αλλά να πάρει και χρόνο.\nΕλεύθερος είναι από σήμερα ο Αμπντισαλάμ Ιμπραΐμ, όπως δημοσιοποίησε στον επίσημο λογαριασμό της στο twitter η Μάντσεστερ Σίτι.\nΟι «πολίτες» έγραψαν το μεσημέρι στον λογαριασμό τους: «Ο σύλλογος επιβεβαιώνει την λύση της συνεργασίας του Αμπντισαλάμ Ιμπραΐμ. Ευχόμαστε στον παίκτη τα καλύτερα για το μέλλον».\nΣήμερα μάλιστα τα βρετανικά ΜΜΕ συμφωνούσαν με τα νορβηγικά δημοσιεύματα της Τρίτης, καθώς, όπως ήδη σας έχουμε ενημερώσει, η «Daily Star» σε δημοσίευμά της ανέφερε, ότι ο 22χρονος μέσος πρέπει να θεωρείται παίκτης του Ολυμπιακού.\nΟ Ιμπραΐμ, σύμφωνα με τα δημοσιεύματα λοιπόν, έκλεισε στους ερυθρόλευκους για 3,5 χρόνια και θα δοθεί δανεικός στον Εργοτέλη, έτσι ώστε να πάρει χρόνο συμμετοχής και να επιστρέψει στο τέλος της χρονιάς και πάλι στον Ολυμπιακό. Μένει να φανεί αν όλα αυτά ισχύουν με επίσημες ανακοινώσεις από τους ερυθρόλευκους.\nΟ Βαγγέλης Μαρινάκης προσέφερε ό,τι χρειάζεται στην Βάσω Βουγιούκα, η οποία βλέποντας την αδιαφορία της πολιτείας για το άθλημα της, σκέφτηκε να μεταναστεύσει στην Τουρκία.\nΗ Βάσω Βουγιούκα, μάλιστα, δέχθηκε και μία πολύ καλή πρόταση από την Τουρκία, ώστε να αγωνίζεται εκεί πλέον, με τους "γείτονες" να είναι πρόθυμοι να της καλύψουν τα έξοδα, προσφέροντας της και όσα χρειάζεται για να προπονείται και να αθλείται.\nΓια το γεγονός ενημερώθηκε ο Βαγγέλης Μαρινάκης, ο οποίος, όπως αναφέρει σε δημοσίευμά του το "redplanet.gr", τακτοποίησε το θέμα, προσφέροντας ό,τι χρειάζεται στην Ελληνίδα αθλήτρια, με αποτέλεσμα να παραμείνει στην χώρα μας.\nΤο γεγονός δεν είχε γίνει γνωστό και για το θέμα μίλησε η ίδια η Βάσω Βουγιούκα, ευχαριστώντας θερμά τον Βαγγέλη Μαρινάκη. Και να τονίσουμε πως ο Ολυμπιακός δεν διαθέτει άθλημα ξιφασκίας. Άλλη μία σημαντική κίνηση από τον Πρόεδρο της ερυθρόλευκης ΠΑΕ, δείγμα του ήθους, αλλά και του χαρακτήρα του διοικητικού ηγέτη των ερυθρόλευκων.\nΗ νίκη επί του Λεβαδειακού με σκορ 2-0 για την 20ή αγωνιστική του πρωταθλήματος δεν ήταν μόνο η 18η νίκη του Ολυμπιακού στο πρωτάθλημα, αλλά και η 10η στο Καραϊσκάκη.\nΗ φετινή ομάδα έχει κάνει το κορυφαίο ξεκίνημα στην ιστορία, με 17 νίκες στα 18 πρώτα ματς πρωταθλήματος, ωστόσο έχει κάνει παράλληλα και φανταστικό ξεκίνημα μέσα στο "Ναό", διότι έχει 10 νίκες στα ισάριθμα πρώτα ματς.\nΑπομένουν 7 παιχνίδια εντός έδρας στα οποία αν οι ερυθρόλευκοι επικρατήσουν, θα κάνουν κάτι που δεν έχει ξαναγίνει, δηλαδή το 17-0-0.\nΟ Ολυμπιακός έκανε μόνο νίκες στην έδρα του και την περίοδο 2010-11, αλλά σε 15 παιχνίδια. Σε πρωταθλήματα 18 ομάδων ο Ολυμπιακός έχει κρατήσει την έδρα του αλώβητη 11 φορές, αλλά μόνο τρεις πλησίασε στο εντυπωσιακό 17-0-0: τη σεζόν 1973-74, που είναι εκείνη που οι ερυθρόλευκοι έβαλαν τα 102 γκολ στο πρωτάθλημα, τη σεζόν 1979-80, που κατέκτησαν το πρώτο επαγγελματικό πρωτάθλημα και την περίοδο 1999-00, δηλαδή εκείνη των Τζιοβάνι και Ζάχοβιτς.\nΚανένα πρόβλημα να πάει ο Χουάν Μάτα στη Μάντσεστερ Γιουνάιτεντ δεν έχει ο Ζοσέ Μουρίνιο όπως φέρεται να δήλωσε ο Πορτογάλος τεχνικός της Τσέλσι.\nΟ προπονητής των «μπλε» φαίνεται πως έχει την άποψη ότι δεν θα… βλάψει την ομάδα του η μετακίνηση του Ισπανού μεσοεπιθετικού στους αντιπάλους του Ολυμπιακού στη φάση των «16» του Τσάμπιονς Λιγκ.\n«Μουρίνιο: Δεν έχω πρόβλημα να πουλήσουμε τον Μάτα στη Μάντσεστερ Γιουνάιτεντ, δεν είναι απειλή για εμάς. Ποιες είναι οι σκέψεις σας για αυτό;», ήταν το μήνυμα που ανέβηκε στην επίσημη σελίδα του BBC στο τουίτερ αν και λίγο αργότερα αυτό κατέβηκε και δεν υπάρχει πια.\nΤο είπε ή δεν το είπε ο Μουρίνιο; Κρίνοντας από όσα έχει πει μέχρι σήμερα δεν αποκλείεται να το έχει πει, αφού είναι στο… στυλ του να λέει κάτι τέτοια!\nΟι περισσότερες ομάδες έχουν ανακοινώσει τις ημερομηνίες που θα παρουσιάσουν τα νέα τους μονοθέσια, επιβεβαιώνοντας και τη συμμετοχή τους στην πρώτη επίσημη περίοδο των χειμερινών δοκιμών στην Χερέθ (28-31/1), όπως αναφέρει σε δημοσίευμά του το "sport-fm.gr".\n10. Caterham: Καμούι Κομπαγιάσι, Μάρκους Έρικσον\nΤον Αστέρα στην Τρίπολη αντιμετωπίζει απόψε για τον επαναληπτικό του Κυπέλλου Ελλάδας ο Ολυμπιακός, ο οποίος έχει το υπερ του 4-0 του πρώτου αγώνα ως σκορ που του έχει δώσει ήδη την πρόκριση.\nΗ πόλη καθαυτή, ως γνωστόν, έχει συνδεθεί με μια μεγάλη ελληνική νίκη κατά την επανάσταση, στην οποία οι Έλληνες έδιωξαν τους Τούρκους, επιφέροντας μεγάλο χτύπημα.\nΕπηρεασμένος λοιπόν από την... ελληνική ιστορία, ο Μπονγκ ανάρτησε στο instagram φωτογραφία που τον δείχνει να κρατά ένα παραδοσιακό πιστόλι, γράφοντας σχετικά...\n«Βασιλιά των Πειρατών. Απόψε είναι ο πόλεμος. Έτοιμοι για μάχη».\nΟ Τσιπριαν Ταταρουσάνου είναι ένα όνομα που έχει... «παίξει» πολύ στα μεταγραφικά του Ολυμπιακού το περασμένο διάστημα, παρόλο που οι ερυθρόλευκοι έχουν διαψεύσει το ενδιαφέρον και με τα περισσότερα δημοσιεύματα πλέον να φέρνουν τον διεθνή Ρουμάνο γκολκίπερ κοντά στην Φιορεντίνα.\nΗ εξέλιξη που υπήρξε σήμερα είναι ότι σε συνέντευξη Τύπου ο προπονητής της Στεάουα, Λαουρέντιου Ρέκεγκαμπφ, δήλωσε ότι τόσο ο Ταταρουσάνου όσο και ο διεθνής χαφ Μπουρσεάνου τον ενημέρωσαν ότι δεν θα συνεχίσουν στην ομάδα μετά τη λήξη του συμβολαίου τους, το ερχόμενο καλοκαίρι.\nΜε τον τεχνικό της Στεάουα να προσθέτει ότι θα συνεχίσει να τους χρησιμοποιεί όσο έχει δικαίωμα να το κάνει έτσι ώστε να βοηθήσουν την ομάδα να πάρει το πρωτάθλημα.\nΟ Χαβιέρ Σαβιόλα επέλεξε σε αγγλική εκπομπή την καλύτερη ενδεκάδα με συμπαίκτες από την μέχρι τώρα καριέρα του.\nΤην δική του... φανταστική και καλύτερη ενδεκάδα που έχει αγωνιστεί ποτέ ως συμπαίκτης έδωσε ο Χαβιέρ Σαβιόλα.\nΟ Αργεντινός επιθετικός του Ολυμπιακού μας φιλοξενήθηκε στην αγγλική εκπομπή "Fantasy Football" του βρετανικού καναλιού "Sky Sports" και επέλεξε τους έντεκα ποδοσφαιριστές που ξεχώρισε στην μέχρι τώρα καριέρα του.\nΜε διάταξη 4-4-2 ο Σαβιόλα επέλεξε για τερματοφύλακα ένα παιδικό του φίλο που παίζανε μαζί όταν ήταν μικροί, τον Alejandro Corrales και στην αμυντική γραμμή από τα δεξιά προς τα αριστερά τους: Dani Alves, R. Ayala, F. Cannavaro, J. Sorin.\nΗ τετράδα της μεσαίας γραμμής αποτελούταν από τους: Astrada, Aimar, Ortega και Xavi, ενώ στην επίθεση επέλεξε τους Messi και Crespo!\nΔείτε backstage φωτογραφίες από τα γυρίσματα του επεισοδίου:\nΈχει κάνει τις αντίπαλες άμυνες να... παραμιλούν, ο Τζόελ Κάμπελ, ο παίκτης που αγωνίζεται στον Ολυμπιακό ως δανεικός από την Άρσεναλ και αναμένεται να βάλει... «φωτιά» στα γήπεδα της Βραζιλίας το ερχόμενο καλοκαίρι.\nΗ ιστοσελίδα "territoriodigital.com" προβλέπει ότι αυτός θα είναι ο άρχοντας των «Τίκος» (παρατσούκλι της Κόστα Ρίκα) στο επερχόμενο Μουντιάλ και η αναφορά της είναι ενδεικτική για το τι περιμένουν από τον Κάμπελ οι συμπατριώτς του.\n«Είναι 21 χρόνων και θα πραγματοποιήσει ντεμπούτο στο Μουντιάλ. Ο Τζόελ Κάμπελ θα δείξει το ταλέντο του και θα δώσει ελπίδες στην Κόστα Ρίκα, που στηρίζεται σε αυτόν», τονίζει το δημοσίευμα και συνεχίζει...\nΈνα πολύ όμορφο γκολ μπήκε στην Κόνφερενς Νασιονάλ της Αγγλίας στην αναμέτρηση ανάμεσα σε Μάκλσφιλντ Τάουν και Λίνκολν.\nΟ Κρις Χολρόιντ, ένας 27χρονος επιθετικός της πρώτης, έβαλε ένα υπέροχο γκολ κάνοντας κούρσα από τη σέντρα του γηπέδου και σουτάροντας από το ύψος της μεγάλης περιοχής με το αριστερό πόδι ανάμεσα σε δύο αμυντικούς.\nΟ πρώην παίκτης των Πρέστον και Μπράιτον έστειλε την μπάλα στο «γάμα» του τερματοφύλακα, ο οποίος δεν μπόρεσε να αντιδράσει. Η ομάδα του σκόρερ πήρε τη νίκη με 3-1, με τους ηττημένους να είναι πέντε πόντους από τη ζώνη του υποβιβασμού και τους νικητές να είναι 11οι.\nΑρκετές παίκτριες των μεγάλων συλλόγων της Α1 Βόλεϊ Γυναικών συμπεριλαμβάνονται στις κορυφαίες του πρωταθλήματος σύμφωνα με τα στοιχεία που έδωσε στη δημοσιότητα η ΕΟΠΕ.\nΑναλυτικά, οι κορυφαίες της Α1 Γυναικών μετά και την ολοκλήρωση της 13ης αγωνιστικής (οι αθλήτριες του Ολυμπιακού και της ΑΕΚ έχουν από ένα παιχνίδι λιγότερο):\n1.Δραγουμάνου (Μακεδόνες) 36\n2.Παπαφωτίου (ΑΕΚ) 31\n-.Καβαθά (ΑΕΚ) 31\n-.Στράντζαλη (Ηρακλής) 31\n3.Χαντάβα (Βριλήσσια) 30\n4.Βαρουδάκη (Μαρκόπουλο) 28\n5.Χρήστου (Ίωνες) 24\n-.Βασιλαντωνάκη (Παναθηναϊκός) 24\n1.Καββαδία (Παναθηναϊκός) 46\n2.Μεταξά (Μακεδόνες) 45\n3.Εμμανουηλίδου (Πανναξιακός) 40\n4.Μονζόνι (Ολυμπιακός) 36\n5.Γκούζου (Παναθηναϊκός) 34\n1.Κονόμι (Ολυμπιακός) 62%\n2.Σκόνδρα (Βριλήσσια) 60%\n3.Ιωαννίδου (ΕΟΣ) 56%\n4.Αρτακιανού (Ηρακλής) 55%\n-.Σάκκουλα (Ηρακλής Κηφισιάς) 55%\n5.Τένεβα (Ολυμπιακός) 52%\n1.Νίκιτς (ΟΠΕΡ) 253\n2.Χαντάβα (Βριλήσσια) 222\n3.Διώτη (Ηρακλής Κηφισιάς) 196\n4.Δραγουμάνου (Μακεδόνες) 194\n5.Στράντζαλη (Ηρακλής) 193\n1.Νίκιτς (ΟΠΕΡ) 215\n2.Χαντάβα (Βριλήσσια) 176\n3.Ράντοβιτς (Πανναξιακός) 168\n4.Στράντζαλη (Ηρακλής) 158\n5.Κις (Ολυμπιακός) 155\n1.Μονζόνι (Ολυμπιακός) 61%\n2.Χατζηνικολάου (Βριλήσσια) 55%\n-.Κωνσταντινίδου Ε. (Ηρακλής) 55%\n3.Τουριάφ (Βριλήσσια) 52%\n-.Γιακουμή (ΑΕΚ) 52%\n-.Οικονομίδου (Βριλήσσια) 52%\n4.Κυριακίδου (Ηρακλής) 50%\n-.Γκουντιμένκο (Ηρακλής Κηφισιάς) 50%\n5.Καλογριδάκη (ΟΠΕΡ) 49%\nΟ Ζεράρ Πικέ το υποσχέθηκε και δεν δίστασε να γίνει... ζόμπι για μια μέρα!\nΟ κεντρικός αμυντικός της Μπαρτσελόνα έβαλε στοίχημα με μία οπαδό και βάφτηκε ζόμπι. Ο Ισπανός στόπερ των Καταλανών φόρεσε και τα κατάλληλα ρούχα και έγινε... αγνώριστος!\nΗ NOVA με ανακοίνωσή της ενημερώνει για τις τηλεοπτικές μεταδόσεις της 21ης αγωνιστικής της Super League.\nH 21η αγωνιστική της Super League έρχεται με σπουδαία παιχνίδια στα κανάλια Novasports! Οι συνδρομητές των αθλητικών καναλιών της Nova το Σάββατο 25, την Κυριακή 26 και τη Δευτέρα 27 Ιανουαρίου θα έχουν την ευκαιρία να παρακολουθήσουν και τους 9 αγώνες της 21ης αγωνιστικής, με το ενδιαφέρον να εστιάζεται κυρίως στις αναμετρήσεις Παναθηναϊκός – Πλατανιάς, Λεβαδειακός – Άρης, ΠΑΟΚ – Βέροια και Skoda Ξάνθη – Ολυμπιακός. H αυλαία ανοίγει το Σάββατο 25 Ιανουαρίου στις 15:00 με την μετάδοση του αγώνα ΑΕΛ Καλλονής – Απόλλων Σμύρνης από το Novasports 2, ενώ στις 17:15 θα προβληθεί από τα Novasports 1 & Novasports 1 HD το παιχνίδι Ατρόμητος – ΠΑΣ Γιάννινα. Στις 19:30 θα ακολουθήσει η μετάδοση του αγώνα Παναθηναϊκός - Πλατανιάς από τα Novasports 2 & Novasports 2 HD.\nΑμέσως μετά το τέλος βραδινού αγώνα θα προβληθεί στις 21:30 από τα Novasports 2 & Novasports 2 HD, αλλά και από το Novasports Highlights, η εκπομπή «Παίζουμε Ελλάδα Σάββατο!» την οποία θα παρουσιάσει o Γρηγόρης Παπαβασιλείου. Η δημοσιογραφική ομάδα των καναλιών Novasports θα μεταφέρει το «τρίτο ημίχρονο» του αγώνα Παναθηναϊκός - Πλατανιάς, όλα όσα έγιναν στα παιχνίδια που άνοιξαν την αυλαία της 21ης αγωνιστικής, καθώς και όλη την αθλητική δραστηριότητα του Σαββάτου. Παράλληλα κατά την διάρκεια της εκπομπής θα υπάρχει πλούσιο ρεπορτάζ με όλα τα τελευταία νέα και αποκλειστικές δηλώσεις των πρωταγωνιστών, πριν από τους κυριακάτικους αγώνες.\nΗ αγωνιστική δράση στα κανάλια Novasports την Κυριακή 26 Ιανουαρίου, ξεκινάει στις 15:00 με την μετάδοση του αγώνα Λεβαδειακός - Άρης από το Novasports 2. Στις 16:00 θα αρχίσει η ζώνη «Παίζουμε Ελλάδα» από τα Novasports 1 & Novasports 1 HD, με την εκπομπή «Παίζουμε Ελλάδα! – Λεπτό προς λεπτό» και παρουσιαστές τους Λίλα Κουντουριώτη, Γιαννίκο Δούσκα και Χρήστο Καούρη. Η εκπομπή θα μας μεταφέρει λεπτό προς λεπτό τους τρεις αγώνες των 17:15 (ΠΑΟΚ – Βέροια, Αστέρας Τρίπολης – ΟΦΗ, Πανθρακικός - Πανιώνιος), οι οποίοι θα μεταδοθούν και ολόκληροι από τα υπόλοιπα αθλητικά κανάλια της Nova. Στις 19:30 θα ακολουθήσει η απευθείας μετάδοση του αγώνα Skoda Ξάνθη - Ολυμπιακός από τα Novasports 1 & Novasports 1 HD. Η ζώνη «Παίζουμε Ελλάδα» θα συνεχιστεί στις 21:30 με παρουσιαστές τους Αντώνη Πανούτσο, Αντώνη Καρπετόπουλο και Δημήτρη Παπανικολάου.\nΤο Σάββατο 25/1 το πρόγραμμα των καναλιών Novasports περιλαμβάνει τις εξής μεταδόσεις:\n15:00 ΑΕΛ Καλλονής – Απόλλων Σμύρνης σε περιγραφή του Γιάννη Πάγκου και ρεπορτάζ του Βασίλη Κωνσταντόπουλου και του Μανώλη Βογιατζάκη από το Novasports 2\n17:15 Ατρόμητος – ΠΑΣ Γιάννινα σε περιγραφή του Γιώργου Λυκουρόπουλου και ρεπορτάζ του Αποστόλη Λάμπου και του Νίκου Καπίρη από τα Novasports 1 & Novasports 1 HD\n19:30 Παναθηναϊκός - Πλατανιάς σε περιγραφή του Ισίδωρου Πρίντεζη και ρεπορτάζ του Νίκου Τζουάννη και του Γιώργου Αργυρόγλου από τα Novasports 2 & Novasports 2 HD\nΤην Κυριακή 26/1 η αγωνιστική δράση στα κανάλια Novasports περιλαμβάνει τα παιχνίδια:\n15:00 Λεβαδειακός - Άρης σε περιγραφή του Γρηγόρη Παπαβασιλείου και ρεπορτάζ του Γιώργου Αργυρόγλου και του Παναγιώτη Στεφάνου από το Novasports 2\n17:15 ΠΑΟΚ - Βέροια σε περιγραφή του Γιώργου Λιώρη και ρεπορτάζ του Κωστή Μπότσαρη και του Βαγγέλη Πήχα από το Novasports 2\n17:15 Αστέρας Τρίπολης - ΟΦΗ σε περιγραφή του Άγγελου Στυλιάδη και ρεπορτάζ του Βασίλη Κωνσταντόπουλου και του Σπύρου Δημολίτσα από το Novasports 7\n17:15 Πανθρακικός – Πανιώνιος σε περιγραφή του Ηλία Βλάχου και ρεπορτάζ του Γιάννη Πάγκου και του Γιώργου Βασιλείου από το Novasports 4\n19:30 Skoda Ξάνθη - Ολυμπιακός σε περιγραφή του Δημήτρη Κανελλάκη και ρεπορτάζ του Ευγένιου Δαδαλιάρα και του Νίκου Γαβαλά από τα Novasports 1 & Novasports 1 HD\nΗ αυλαία της 21ης αγωνιστικής πέφτει την Δευτέρα 27 Ιανουαρίου στις 17:15 με το παιχνίδι Εργοτέλης - Παναιτωλικός που θα μεταδοθεί ζωντανά από το Novasports 1 σε περιγραφή του Γιάννη Τσαϊνη και ρεπορτάζ του Μανώλη Βογιατζάκη και του Διονύση Στρούμπου. Στις 21:30 θα προβληθεί η εκπομπή «Η Ώρα των Πρωταθλητών» με τον Γιάννη Καραλή, η οποία θα μεταφέρει το ρεπορτάζ από το παιχνίδι στην Κρήτη αλλά και όλη την αθλητική ειδησεογραφία της ημέρας.\nΟι συνδρομητές Forthnet/Nova θα έχουν την ευκαιρία να παρακολουθήσουν σε live streaming από την WEB TV του Novasports.gr, τους αγώνες Ατρόμητος – ΠΑΣ Γιάννινα (Σάββατο 25 Ιανουαρίου, 17:15) και Εργοτέλης – Παναιτωλικός (Δευτέρα 27 Ιανουαρίου, 17:15).\nΣε ζωντανή ηχητική μετάδοση μέσω του Novasports.gr θα μεταδοθούν οι αγώνες Παναθηναϊκός - Πλατανιάς (Σάββατο 25 Ιανουαρίου, 19:30), ΠΑΟΚ - Βέροια (Κυριακή 26 Ιανουαρίου, 15:00) και Skoda Ξάνθη - Ολυμπιακός (Κυριακή 26 Ιανουαρίου, 19:30) και θα είναι διαθέσιμοι σε όλους τους φιλάθλους.\nΕπίσης, οι φίλοι του ποδοσφαίρου θα μπορούν να επισκεφτούν την ιστοσελίδα www.Novasports.gr και θα έχουν την ευκαιρία να δουν μέσα από το link www.novasports.gr/sl-md21 το αναλυτικό πρόγραμμα των μεταδόσεων και την online ενημέρωση των αγώνων της 21ης αγωνιστικής της Super League.\nΒίντεο με μεγάλες φάσεις του Ολυμπιακού στα φετινά παιχνίδια του στην Ευρωλίγκα έδωσε στη δημοσιότητα η Λαμποράλ Κούτσα.\nΟι Βάσκοι δημιούργησαν βίντεο με τις καλύτερες στιγμές από αγώνες του επόμενου αντιπάλου τους φέτος στη διοργάνωση.\nΤο συγκρότημα του Σέρτζιο Σκαριόλο αντιμετωπίζει την Παρασκευή (24/1) αυτό του Γιώργου Μπαρτζώκα στο «Φερνάντο Μπουέσα Αρένα», με τις δύο ομάδες να καίγονται για τη δεύτερη νίκη τους την 4η αγωνιστική του Top 16 του θεσμού.\nΔείτε τρίποντα, καρφώματα και άλλα θεαματικά καλάθια από τους Πρωταθλητές Ευρώπης, αλλά και τους αντιπάλους τους μέσα από το.. πρίσμα της Λαμποράλ.\nΔείτε το βίντεο από το επίσημο κανάλι της Λαμποράλ στο youtube:


Για να σωθεί το Έθνος πρέπει να μετανοήσει για την αναίδεια και τον γυμνισμό | ΝΙΚΟΛΑΟΣ ΣΩΤΗΡΟΠΟΥΛΟΣ\nΓια να σωθεί το Έθνος πρέπει να μετανοήσει για την αναίδεια και τον γυμνισμό\nΠαρουσιάζουμε πολύ μικρό απομαγνητοφωνημένο απόσπασμα για την ανάγκη μετάνοιας για την αναίδεια που επικρατεί στο Έθνος, απο την ομιλία του κ. Νικολάου Σωτηρόπουλου με θέμα «Για να ζήση το Έθνος» (16-2-1992).\nΓια να σωθεί το έθνος πρέπει να μετανοήσει ηθικά, για ηθικά αμαρτήματα. Και έχει πολύ μεγάλα ηθικά αμαρτήματα ο αιώνας μας. Ένα μεγάλο αμάρτημα αδελφοί μου είναι η αναίδεια και η αναισχυντία. Οι άνθρωποι κατήντησαν ξετσίπωτοι στον αιώνα μας. Εμφανίζονται δημοσίως ημίγυμνοι και ολόγυμνοι στα νησιά και τις παραλίες μας. Ο άγιος αυτός τόπος κατήντησε χώρα γυμνιστών!\nΓια να σωθεί το έθνος πρέπει να σωφρονιστεί και να ιματιστεί, όπως εκείνος ο δαιμονισμένος που μόλις θεραπεύτηκε, έτρεξε και φόρεσε ρούχα και παρουσιάστηκε σεμνός μπροστά στο Χριστό.\nΔείτε και Για να σωθεί το έθνος πρέπει να πολεμηθούν τα μεγάλα σαρκικά αμαρτήματα, πατώντας ΕΔΩ


Λήγει σε: 00 ημέρες | 00 ώρες 16 λεπτά 17 δευτ.\nΠαιδικό ξύλινο ποδήλατο ισορροπίας Runner Galaxy από την KinderKraft- που παρέχει παιδική ανάπτυξη από μικρή ηλικία. Η χρήση του ποδηλάτου εξασφαλίζει γρήγορη εκμάθηση ισορροπίας και σωστού συντονισμού των κινήσεων. Μάθετε στο παιδί σας να οδηγεί ένα απλό και εύχρηστο ποδήλατο- αναπτύσσοντας γρήγορα κινητικές δεξιότητες και να διατηρεί ισορροπία.\nΤο ποδήλατο έχει πλαίσιο από ξύλο σημύδας φιλικό προς το περιβάλλον- καθώς και άνετο ρυθμιζόμενο σε ύψος (37 έως 44 cm) κάθισμα με μαλακή επένδυση. Είναι εξοπλισμένο με αντιολισθητικές λαβές από καουτσούκ και με μεγάλους τροχούς αφρού EVA με απορρόφηση κραδασμών ύψους 12 ιντσών με μεγάλη αντοχή στην επιφάνεια και την τριβή. Το τιμόνι μπορεί να κλειδωθεί- αποτρέποντας την υπερβολική και ανεξέλεγκτη περιστροφή κατά την οδήγηση- προστατεύοντας το παιδί σας από πιθανές πτώσεις.\nΔιαθέτει κουδούνι και εύχρηστη τσάντα στο τιμόνι.


Θα σ’ αγαπώ για όσο θα 'σαι όπως σε θέλω - Pillowfights.gr\nBedroom Secret Door Θα σ’ αγαπώ για όσο θα ‘σαι όπως σε θέλω\nΝάντια Γιαννέλου 13/06/2015\nΘα σ’ αγαπώ για όσο θα ‘σαι όπως σε θέλω\nΦυσικό κι αναπόφευκτο είναι πως οι άνθρωποι εξελίσσονται με τα χρόνια. Άλλοτε θετική κι άλλοτε αρνητική, η αλλαγή είναι δεδομένη. Δεν μπορείς να περιμένεις από έναν άνθρωπο να είναι ίδιος στα 17 και στα 23, στα 25 και στα 40 του. Αν και θεωρώ πως η βάση, η ουσία του καθενός, δεν αλλάζει ποτέ, υπάρχουν πράγματα που προσθέτουν, μουτζουρώνουν και τελικά τροποποιούν τον καμβά της προσωπικότητάς μας. Τι γίνεται όταν ο σύντροφός μας αρχίζει να τσινάει με το γεγονός αυτό;\n«Θα σ’ αγαπώ για πάντα», «θα είμαι δίπλα σου στα εύκολα και στα δύσκολα», «ό,τι και να γίνει, ό, τι και ν’ αλλάξει εμείς θα προχωράμε μαζί» είναι λίγες απ’ τις πολλές υποσχέσεις που δίνουν οι ερωτευμένοι μεταξύ τους, συνήθως στο πρώτο διάστημα μιας σχέσης. Είναι όμως, πάντα ειλικρινή κι άφθαρτα τα λόγια αυτά ή απλώς προέρχονται απ’ τον ενθουσιασμό του καινούριου; Δεν υποστηρίζω πως δεν εννοούμε αυτά που λέμε· το μόνο που αναρωτιέμαι είναι αν και κατά πόσο τα πιστεύω μας μένουν ίδια με την πάροδο του χρόνου. Προφανώς και στην αρχή ο καθένας προβάλει κυρίως τα θετικά του στοιχεία, αλλά πέραν αυτού, ο ενθουσιασμός κάποια στιγμή θα φύγει. Έτσι, πάνω σε μια κουβέντα, θ’ ανακαλύψουμε πως ο άνθρωπος που μέχρι τώρα ήταν μόνο γλυκός και τρυφερός, μπορεί να εκνευρίζεται και να φωνάζει, να είναι μουτρωμένος και να μην είναι πάντοτε ευγενικός με τον οποιοδήποτε.\nΣτη συνέχεια, βλέπουμε πως ο τρόπος που αντιμετωπίζουμε κάποια ζητήματα, σοβαρά ή όχι, δεν είναι ο ίδιος, κι εκεί ξεκινάει το ουσιαστικό πρόβλημα. Όταν συνειδητοποιήσουμε πως ο άλλος δεν αντιδρά, όπως εμείς θα θέλαμε ν’ αντιδράσει, όταν τελικά δεν είναι όπως εμείς τον έχουμε πλάσει στο κεφάλι μας να είναι, τότε το σκηνικό μας ξενίζει. Κι όταν μετά από χρόνια, επέρχεται η ουσιαστική φθορά και στον άνθρωπο τον ίδιο, και στη σχέση αυτή καθ’ αυτή, τότε τα ελαττώματά του φαντάζουν γιγαντιαία κι απάλευτα. «Δεν ήσουν έτσι όταν σε γνώρισα», «εγώ θα το διαχειριζόμουν αλλιώς», «όταν σε γνώρισα ήσουν δέκα κιλά πιο αδύνατος».\nΣοβαρά τώρα, εκπλήσσεσαι; Αναρωτιέσαι τι συνέβη κι άλλαξε ο άλλος; Life happened φίλε μου· κοινώς, καθώς κυλάει η ζωή, κυλάμε κι εμείς μαζί της και η κάθε μεταφορά κουβαλάει και μια αλλαγή. Εσύ θεωρείς πως είσαι ο ίδιος; Κι αυτό το «άλλαξες» που τσαμπουνάς το έχεις σκεφτεί καθόλου; Άλλαξε σε σχέση με τι ο σύντροφός σου; Τον ήξερες καλά όταν τον γνώρισες; Αν όχι, ενδιαφέρθηκες ποτέ να τον μάθεις; Ή βασισμένος εξ’ αρχής σε μια εικόνα και πέντε καλά στοιχεία τον δημιούργησες όπως ταίριαζε σε σένα;\nΠηγαίνουμε κόντρα στην ίδια τη φύση αν περιμένουμε απ’ τον άλλο να παραμείνει εξωτερικά κι εσωτερικά ο ίδιος εσαεί. Είναι τρελό να πιστεύεις πως κάποιος υποχρεούται καθημερινά και για πάντα να πληροί τις προϋποθέσεις σου για να είναι άξιος της αγάπης σου. Έναν άνθρωπο δεν παύεις να τον αγαπάς γιατί πήρε κιλά, γιατί ένα ατύχημα του άφησε κάποιο σημάδι, γιατί του πέσανε τα μαλλιά, γιατί δεν έχει πια τόση υπομονή, γιατί γενικά δεν έχει αυτό το ανάλαφρο, το ανέμελο που είχε παλιότερα.\nΟ χρόνος σε γειώνει, σε ωριμάζει, σε μεστώνει, σε άλλα σε ρίχνει, αλλά σε κάποια άλλα σου προσφέρει. Αν πάψεις να νοιάζεσαι για κάποιον για έναν ή και περισσότερους απ’ τους επιφανειακούς αυτούς λόγους, τότε μάλλον ποτέ δεν τον αγάπησες γι’ αυτό που πραγματικά είναι, αλλά αγάπησες τη δική σου ιδέα γι’ αυτόν. Οι άνθρωποι έχουμε την τάση να πιστεύουμε πως καλυτερεύουμε τόσο εμάς όσο και τους άλλους μέσα από μια σχέση· στην πραγματικότητα όμως, εάν απ’ την αρχή δεν ξέρουμε και δεν αγαπάμε αυτό που είμαστε εμείς, και κατ’ επέκταση αυτό που είναι ο άλλος, δεν μπορούμε να εξελιχθούμε μαζί, ούτε να χαιρόμαστε για την οποιαδήποτε εξέλιξη.\nΜακριά από εκείνους που προσπαθούν να σε φέρνουν στα μέτρα τους, λοιπόν. Εκείνοι που λένε πως θα σ’ αγαπούν για πάντα, αλλά στην ουσία εννοούν «θα σ’ αγαπώ για όσο θα’ σαι όπως σε θέλω», δε θα σε μάθουν και δε θα σε νοιαστούν ποτέ, γιατί δεν αγαπούν ούτε τον ίδιο τους τον εαυτό.\nΚακό timing υπάρχει μόνο για τα μέτρια πάθη


Λισαβόνα: Aεροσκάφος έπεσε σε αποθήκη σουπερμάρκετ - UNPOLITICAL\nHome ΔΙΕΘΝΗ ΠΟΛΙΤΙΚΗ ΑΕΡΟΠΟΡΙΑ Λισαβόνα: Aεροσκάφος έπεσε σε αποθήκη σουπερμάρκετ\nΛισαβόνα: Aεροσκάφος έπεσε σε αποθήκη σουπερμάρκετ\nTeam Unpoliticalgr 9:29 μ.μ. ΔΙΕΘΝΗ, ΠΟΛΙΤΙΚΗ ΑΕΡΟΠΟΡΙΑ,\nΈνα μικρό τουριστικό αεροσκάφος που είχε εγγραφεί στην Ελβετία συνετρίβη στην αποθήκη ενός σουπερμάρκετ στην περιοχή της Λισαβόνας. Οι τέσσερις επιβάτες έχασαν τη ζωή τους όπως έγινε γνωστό από το γραφείο πρόληψης και διερεύνησης αεροπορικών δυστυχημάτων.\nΤο ιδιωτικό αεροσκάφος συνετρίβη λίγο μετά την απογείωσή του από το μικρό αεροδρόμιο Τίρες, που βρίσκεται κοντά στο θέρετρο Κασκάις περίπου 20 χλμ. δυτικά της Λισαβόνας και χρησιμοποιείται κυρίως από ιδιωτικά αεροσκάφη.\nΟ Άντρε Φερνάντες, εκπρόσωπος των τοπικών υπηρεσιών έκτακτης ανάγκης, δήλωσε πως το αεροσκάφος κατευθυνόταν στη Μασσαλία, στη Γαλλία. Όλοι οι επιβαίνοντες στο αεροσκάφος, τρεις Γάλλοι και ένας Ελβετός, σκοτώθηκαν.\nΆλλος ένας άνθρωπος που βρισκόταν στο έδαφος έχασε τη ζωή του όταν το αεροπλάνο έπεσε πάνω σε ένα φορτηγό προκαλώντας το ξέσπασμα πυρκαγιάς. Τα αίτια του δυστυχήματος δεν έχουν γίνει ακόμη γνωστά.\nTags # ΔΙΕΘΝΗ # ΠΟΛΙΤΙΚΗ ΑΕΡΟΠΟΡΙΑ\nBy Team Unpoliticalgr στις 9:29 μ.μ.\nΕτικέτες ΔΙΕΘΝΗ, ΠΟΛΙΤΙΚΗ ΑΕΡΟΠΟΡΙΑ


Ταρώ 3 κάρτες ορίζουν τoν Έρωτα 13/07 Παρασκευή Α - ζώδια\nΔεν έχετε πολλά να πείτε ακόμη στον άνθρωπο που αγαπάτε. Ότι είναι να ξέρει για εσάς και από εσάς, το έχετε ήδη πει μέσα από τις πράξεις σας. Αυτό που απομένει είναι εσείς να λάβετε τις διαβεβαιώσεις, ότι το εν λόγω άτομο, θέλει να είναι μαζί σας και για έναν πιο σοβαρό σκοπό. Οι μέρες μέχρι και την αλλαγή σε Λέοντα, θα φέρουν και κάποιες οικονομικές σας καταστάσεις στο προσκήνιο, για επίλυση.\nΤίποτα από όλα αυτά που έχετε πει και συζητήσει με το ταίρι σας, τελικά δεν έχει πάει χαμένο. Όλα τα έχει ακούσει και αντιληφθεί και μάλλον εντός του τρέχοντος μηνός, θα αρχίσετε από την δική του την πλευρά, να βλέπετε και τις δικές του προσφορές μέσα στην σχέση σας. Οι μόνοι, από τις αρχές του Αυγούστου θα έχουν γνωριμίες που θα τους δελεάσουν πολύ.\nΑπό την επόμενη εβδομάδα θα υπάρξουν κάποιες ειδήσεις από έναν πρώην σας, που φυσικά και ποτέ δεν σας ξεπέρασε, και πιθανόν να σας ψάξει, για να σας μιλήσει. Αυτό είναι και κάτι που θα πρέπει να το δείτε και ίσως και αυτήν την φορά να δώσετε και μια τελική σας απάντηση. Υπάρχει και κάποιο χρηματικό ποσό που θα πέσει στα χέρια σας.\nΟι συζητήσεις, που γίνονται αυτόν τον καιρό μέσα στην σχέση σας, είναι και αυτές που θα σας φωτίσουν όλα αυτά που σκέφτεστε από κοινού να ολοκληρώσετε τους επόμενους μήνες, γύρω από συγκατοίκηση και οικογένεια. Σε δεύτερη κίνηση, κοιτάξτε και πιο αναλυτικά τα οικονομικά σας, και την πορεία θα έχουν προσεχώς.\nΤο να θυμάστε συνέχεια τα παλιά, και να μην επιτρέπετε στον άνθρωπο σας, να σας δείξει εκ νέου την αγάπη του, δεν θα καταφέρετε ποτέ, σαν ζευγάρι να κάνετε ένα βήμα μπροστά. Σκεφτείτε και αποφασίστε τι θέλετε να κάνετε στο από εδώ και πέρα. Οι μόνοι και οι εργένηδες πιθανόν και να δεχτούν ένα πιο επιθετικό φλερτ από τον χώρο της εργασίας τους.\nΑυτή η εποχή, δεν σας βρίσκει καθόλου χαρούμενους, και μάλλον σε αυτό φταίει και ερωτική σας ζωή, που δεν έχει καμία σχέση με ότι εσείς έχετε σκεφτεί. Από την νέα εβδομάδα, που οι όψεις των άστρων θα είναι και πιο φιλικές προς εσάς, σίγουρα θα μιλήστε με τον άνθρωπο σας και με την διάθεση της μόνιμης πια επίλυσης των θεμάτων σας.


Καταδίωξη στο Apple Books\nΠροεπισκόπηση Apple Books\n4.3, 7 βαθμολογίες\nΗ Φιόνα Μπρίστοου πιστεύει ότι έχει ξεφύγει από τον εφιάλτη\nόμως το παρελθόν την καταδιώκει ακόμα...\nΗ ζωή της Φιόνα Μπρίστοου φαντάζει για πολλούς ειδυλλιακή. Ζώντας μακριά από τη φασαρία και το άγχος της πόλης μαζί με τα τρία πιστά της λαμπραντόρ, εργάζεται ως εκπαιδεύτρια σκύλων και συμμετέχει εθελοντικά σε αποστολές έρευνας και διάσωσης. Όμως η Φιόνα έφτασε ως εδώ περνώντας από έναν εφιάλτη... αρκετά χρόνια πριν, ήταν η μοναδική που επιβίωσε από το μένος ενός κατά συρροή δολοφόνου.\nΣτη νήσο Όρκας, η Φιόνα έχει βρει την απαραίτητη γαλήνη και μοναξιά για να ξαναφτιάξει τη ζωή της. Μια ερωτική σχέση είναι το τελευταίο που έχει στο μυαλό της  μέχρι τη στιγμή που γνωρίζει τον Σάιμον Ντόιλ, όταν αυτός της ζητά να εκπαιδεύσει τον ιδιότροπο σκύλο του.\nΚαθώς η εκπαίδευση προχωρά, ο Σάιμον αρχίζει να δένεται με το σκύλο του - ενώ ταυτόχρονα ερωτεύεται την εκπαιδεύτριά του. Όμως το παρελθόν έρχεται να στοιχειώσει και πάλι τη της Φιόνα. Ένας νέος δολοφόνος έχει αναδυθεί απ' τις σκιές, ένας άντρας με ένα και μοναδικό κίνητρο: να ολοκληρώσει το έργο του μέντορά του...\n«Η Roberts συνδυάζει μοναδικά το αισθηματικό μυθιστόρημα και το σασπένς σε ένα βιβλίο που θα σας κάνει να ξενυχτήσετε.»\n- IMAGE MAGAZINE\nΜυστήριο και θρίλερ\nΠερισσότερα βιβλία από Nora Roberts


ΚΑΘΗΜΕΡΙΝΗ ΕΦΗΜΕΡΙΔΑ¨"ΚΥΚΛΑΔΙΚΗ": Κερματάκι και νεράκι! Νάξος… α λα Giardini di Naxos!\nΕγκαινιάστηκαν τα εικονιζόμενα μηχανήματα, στο Τζιαρντίνι, την περασμένη άνοιξη. Και συγκριμένα στις 17 Μαΐου…\nΗ πρωτοβουλία που έλαβαν οι εκλεγμένοι στην Νάξο της Σικελίας, εντάχθηκε στο πρόγραμμα της Casablu. Και έγιναν και εγκαίνια. Έκοψαν και κορδέλα. Έπεσε και το χειροκρότημα, το αναμενόμενο.\nΣύμφωνα με πληροφορίες της στήλης, το νερό που θα μπορούμε να παίρνουμε από τα εικονιζόμενα μηχανήματα «κερματοδέκτες νερού») υποβάλλεται σε χημική ανάλυση. Σε περίπτωση παρουσίας μικροβιολογικού φορτίου, λένε οι ίδιες πληροφορίες, διακόπτεται αυτόματα η παροχή νερού στον πελάτη.\nΤα εικονιζόμενα μηχανήματα θα καθαρίζονται και θα απολυμαίνονται σε τακτά χρονικά διαστήματα ώστε το νερό να είναι πάντοτε καθαρό και εύγεστο. Τα δε φίλτρα που θα χρησιμοποιούνται θα καθαρίζονται και θα αντικαθίστανται σε τακτά / αποδεκτά χρονικά διαστήματα.\nΤους εν λόγω κερματοδέκτες, οφείλουμε να αναφέρουμε, δεν τους βλέπουν με «καλό μάτι» αρκετοί επιχειρηματίες του νησιού μας. Δεν δηλώνουν, αλλά είναι θορυβημένοι με την εφαρμογή του συγκεκριμένου «μέτρου». Για λόγους, προφανώς, ευνόητους…\nΈνας συνδημότης μας, χαριτολογώντας, χθες, έλεγε: «Όπως πάμε, σε λίγο καιρό θα βάλουμε και πλυντήρια στους δρόμους. Θα ρίχνουμε όπως ο Μίστερ Μπιν ένα κέρμα και θα πλένουμε το σώβρακό μας! Μόνο οι κερματοδέκτες νερού μας έλειπαν… Όλα τα ‘χαμε, οι κερματοδέκτες μας έλειπαν…». Ένας δεύτερος, παρατηρούσε: «δηλαδή, θα το πληρώνουμε χρυσό το νερό που θα πίνουμε, αφού όπως μαθαίνω θα είναι πιο καθαρό από αυτό που παίρνουμε από τις εξωτερικές βρύσες. Άλλη πατέντα δεν είχαν να ‘βγάλουν’ για να μας τα παίρνουν κανονικά και με τον νόμο;»\nΣτο σημείο αυτό να αναφέρουμε ότι σύμφωνα με άλλες πληροφορίες η προμήθεια των συστημάτων κερματοδεκτών νερού συγχρηματοδοτείται από το ταμείο Συνοχής και το ελληνικό Δημόσιο και υλοποιείται από τους κατά τόπους δήμους του «Καλλικράτη». Σε κάθε περίπτωση, η παραπάνω πρωτοβουλία, είναι πρωτοβουλία εύστοχη, νομίζουμε. Θα βοηθήσει / δουλέψει προς όφελος του νησιού μας μέσα στους μήνες του θέρους.\nΤα συστήματα αυτά θα αποτελέσουν μια μερική λύση στο πρόβλημα με την έλλειψη νερού που, ως Δήμος, αντιμετωπίζουμε τους «μήνες αιχμής». Το ζητούμενο είναι η συντήρησή των. Η κατά τον πλέον ενδεδειγμένο τρόπο, καλύτερη συντήρησή των.\nΤο πρόβλημα που συνήθως «βγάζουν» οι κερματοδέκτες είναι η «οξί(ε)δωση». Εδώ, είναι που χρειάζεται να ρίξουν την προσοχή των οι αρμόδιοι. Ανά τακτά χρονικά διαστήματα, οφείλουν να ελέγχουν τους κερματοδέκτες νερού για να «τσεκάρουν» όχι μόνο τον τρόπο λειτουργίας των, αλλά και το αν είναι οξι(ε)δωμένοι…


Επιστημονική έρευνα: Τα μικροπλαστικά είναι στον αέρα που αναπνέουμε. Πως μεταφέρονται | It's Possible\nαρχικηVIRALΕπιστημονική έρευνα: Τα μικροπλαστικά είναι στον αέρα που αναπνέουμε. Πως μεταφέρονται\nΤο πρόβλημα των μικροπλαστικών στη Γη έχει γίνει τόσο μεγάλο, που πλέον τα μικροσκοπικά αυτά σωματίδια έχουν ενσωματωθεί στους φυσιολογικούς κύκλους της ατμόσφαιρας, κυκλοφορώντας στον πλανήτη όπως το οξυγόνο ή το νερό. Σύμφωνα με μία νέα μελέτη ερευνητών του Cornell και του Utah State University, τα πλαστικά αν είναι αρκετά μικροσκοπικά, μπορούν να γίνουν αεροζόλ και να κινηθούν από ήπειρο σε ήπειρο μεταφερόμενα από ρεύματα, φτάνοντας ακόμα και στα πιο απομακρυσμένα σημεία στη Γη.\nΗ έρευνα δημοσιεύτηκε στο PNAS και εμείς τη διαβάσαμε στο Unboxholics.com.\nΠως μεταμορφώθηκε ένα κτίριο 400 ετών σ�...\nΕνα παλιό κτίριο του 17ου αιώνα στη


Η ελβετική Digitec Galaxus στο κλαμπ των δισεκατομμυρίων - neoecommerce\nHome › e-commerce › Η ελβετική Digitec Galaxus στο κλαμπ των δισεκατομμυρίων\nΜετά την ολλανδική Coolblue και η ελβετική Digitec Galaxus μπαίνει στο κλαμπ των eShop ηλεκτρικών και ηλεκτρονικών ειδών με τζίρο δισεκατομμυρίων. Ειδικότερα, η Digitec Galaxus, η οποία δραστηριοποιείται στις αγορές της Ελβετίας και του Λουξεμβούργου με τις ομώνυμες πλατφόρμες digitech.ch και galaxus.ch, έσπασε το φράγμα του ενός δισεκατομμυρίου σε καθαρές πωλήσεις το 2019 ανερχόμενες στα 1,15 εκατ. ελβετικά φράγκα, 16% υψηλότερες σε σχέση με το 2018.\nΣύμφωνα με την συμβουλευτική Carpathia, τα έσοδα από τις υπηρεσίες marketplace ανήλθαν στα 50 εκατ. ελβετικά φράγκα, ενώ αξιοσημείωτη είναι και η πορεία της ελβετικής εταιρείας στη γερμανική αγορά, στην οποία εισήλθε μόλις το φθινόπωρο του 2018 και στην οποία οι πωλήσεις αγγίζουν τα 15 με 20 εκατ. ευρώ.\nΗ Digitec Galaxus, η οποία ανήκει κατά 70% στον ελβετικό Όμιλο Migros, ανακοίνωσε ότι τον Απρίλιο θα λειτουργήσει μια νέα πλήρως αυτοματοποιημένη αποθήκη, διπλασιάζοντας ουσιαστικά την υπάρχουσα έκταση.\nΑξίζει να σημειωθεί ότι η Digitec Galaxus έχει ενσωματώσει έξυπνα το Re-Commerce στα ηλεκτρονικά καταστήματά της („Digitec Galaxus: Παράδειγμα προς μίμηση για τους έλληνες εμπόρους η εφαρμογή του Re-Commerce στον κλάδο των Ηλεκτρικών και Ηλεκτρονικών Συσκευών“).\n‹ HelloFresh: Οδεύει σε ρεκόρ εσόδων μεγαλύτερο του 1,7 δισ. ευρώ\nΗ Casper δρομολογεί την είσοδό της στο χρηματιστήριο ›\nTags: Digitec Galaxus, Ελβετία


Νησιά - Sithonia.gr | Καλώς Ήρθατε στο Πόρταλ της Σιθωνίας : Sithonia.gr | Καλώς Ήρθατε στο Πόρταλ της Σιθωνίας\nHome » Περιβάλλον » Νησιά\nΝησιά της Βουρβουρούς\nΤα νησιά της Βουρβουρούς στη χερσόνησο της Σιθωνίας αποτελούν τον μυστικό παράδεισο της Χαλκιδικής και έναν τόπο παραθέρισης για λίγους. Πρόκειται για ένα σύμπλεγμα νησιών (Αμπελίτσι, Καλόγρια, Περιστέρι, Άγιος Ισίδωρος, Πρασονήσι) που περιβάλλουν το μεγάλο νησί, το Διάπορο. Ο Διάπορος βρίσκεται απέναντι από τη Βουρβουρού, μόλις δέκα χιλιόμετρα από τον Άγιο Νικόλαο του δήμου Σιθωνίας και από την πρώτη ματιά πλουτίζει την όραση με ποικίλες εικόνες και ηρεμεί τον επισκέπτη με τη φυσική του γαλήνη.\nΑυτά τα ανεξερεύνητα νησάκια στη Σιθωνία έχουν μια μακρόχρονη ιστορία, που αποδεικνύεται από τα ευρήματα στον παραθαλάσσιο λόφο «Κούκος» του νησιού. Στην περιοχή υπάρχουν ερείπια προϊστορικών κτισμάτων δηλαδή από το 3000 π.Χ και ο οικισμός του Διάπορου χρονολογείται στην Πρώιμη εποχή του Χαλκού, ενώ συναντώνται λίθοι, λίγα θραύσματα μαγειρικών σκευών και κάποιες μυλόπετρες. Η κατοίκηση στο νησί ήταν συνεχής και μόνιμη.\nΣημαντική άνθηση γνώρισε ο Διάπορος στα βυζαντινά χρόνια. Στην περιοχή «Κρυφτό» στέκονται ακόμα ερείπια του προβυζαντινού ναού του Αγίου Ανδρέα, ο παλαιότερος χριστιανικός ναός στην περιοχή της Σιθωνίας, που χρονολογείται στο 500 περίπου μ.Χ. Επρόκειτο για ένα δημόσιο οικοδόμημα τύπου βασιλικής, κατασκευασμένο με ασβεστόπετρες και μάρμαρα, μεταφερμένα από μακρινές αποστάσεις αναδεικνύοντας έτσι με την πολυτέλειά του την οικονομική ευμάρεια της περιοχής.\nΕντύπωση προκαλούν και οι κεραμοσκέπαστοι τάφοι στα κοιμητήρια του Διάπορου, όπου θάφτηκαν κάποιοι από τους πρώτους Χριστιανούς της περιοχής, οι οποίοι έζησαν ευημερώντας από τον 4ο αι. μ.Χ έως το 540 μ.Χ που έγινε η καταστροφική επιδρομή των Ούνων, οδηγώντας σε συνδυασμό με τις Σλαβικές καταδρομές και τους έντονους σεισμούς του 7ου αι.μ.Χ στην ερήμωση και στον διασκορπισμό του χριστιανικού πληθυσμού. Τα νησιά της Βουρβουρόυς έπαιξαν πολυσήμαντο ρόλο τόσο στην επανάσταση του 1821 όσο και κατά την περίοδο του Μακεδονικού αγώνα.\nΤα νεότερα χρόνια αγρότες από τον Άγιο Νικόλαο πήραν την άδεια από τις αρμόδιες υπηρεσίες του δημοσίου και τους δόθηκαν εκτάσεις, κυρίως στο Διάπορο που τις καλλιεργούσαν. Από το 1973 που κατασκευάστηκε ο δρόμος της Σιθωνίας άρχισαν να πουλούν τις εκτάσεις αυτές σε Θεσσαλονικείς, όπου έκτισαν εκεί εξοχικές κατοικίες.\nΣτο Διάπορο σήμερα έχουν ιδιοκτησίες γνωστοί μεγαλοεπιχειρηματίες της Θεσσαλονίκης. Το τελευταίο οικόπεδο πουλήθηκε πριν 10 χρόνια και λίγες είναι οι εκτάσεις που έχουν απομείνει, γιατί η τιμή πώλησης ανέρχεται στα 20.000 ευρώ το στρέμμα. Σήμερα στο Διάπορο υπάρχουν δέκα εξοχικές κατοικίες, οι οποίες εξυπηρετούνται από νερό και ρεύμα με ιδιωτικές γεωτρήσεις και γεννήτριες.\nΓια να επισκεφθεί κανείς τα νησιά σήμερα είναι αρκετά δύσκολο, καθώς λόγω του ότι δεν κατοικούνται δεν υπάρχει και συγκοινωνία. Ωστόσο, ψαράδες της περιοχής μπορούν να μεταφέρουν όσους επισκέπτες επιθυμούν να κολυμπήσουν στα καταγάλανα και παρθένα νερά των νησιών. Αμμουδερές παραλίες και μοναδικού φυσικού κάλλους κολπίσκοι αποτελούν τόπο προορισμού για όσους γνωρίζουν την περιοχή και επιλέγουν τη Σιθωνία για τις διακοπές τους.\nΗ νησάκι «Κέλυφος» ή Κέλ’φος» (Χελώνα) βρίσκεται στον τορωναίο Κόλπο και από μεγάλη απόσταση μοιάζει με χελώνα!\nΕίναι ένα ακατοίκητο νησί στη Σιθωνία, απέναντι από το Νέο Μαρμαρά, με συνολική έκταση περίπου 700 στρεμμάτων. Έχει ύψος 148 μέτρα και στις απόκρημνες πλαγιές του φύονται πεύκα και αγριελιές.\nΤο καλοκαίρι καραβάκι από το Ν.Μαρμαρά οργανώνουν επισκέψεις στο νησί για κολύμπι και ψάρεμα.\nΤα βάθη γύρω από το νησί είναι μεγάλα και η υποθαλάσσια χλωρίδα και πανίδα πλούσια γι’ αυτό και ο Δήμος Σιθωνίας δημιούργησε καταδυτικό μονοπάτι γύρο από το νησί για τους λάτρεις του είδους.\nΤα νησιά της Σιθωνίας είναι:\n3. Γεροχρήστου (Πούντα)\n5. Περιστερά (Φατούρος)\n6. Καλαμονήσια (3 μικρά)\n7. Άγιος Ισίδωρος


Δύσκολο τριήμερο έντασης με προκλητική την Τουρκία στο χώρο της Κύπρου. Ξεκινά ασκήσεις με πραγματικά πυρά.\nΤετάρτη 18 Μαϊου 2022 08:48:19\nΔύσκολο τριήμερο έντασης με προκλητική την Τουρκία στο χώρο της Κύπρου. Ξεκινά ασκήσεις με πραγματικά πυρά.\tΚύριο\nΤετάρτη, 12 Ιουλίου 2017 01:59\nΚλιμακώνει επικίνδυνα την ένταση στην Κύπρο η Τουρκία, μπροστά στην αποφασιστικότητα της Κυπριακής Δημοκρατίας να αρχίσουν οι έρευνες στο «οικόπεδο δέκα» από τις διεθνείς εταιρείες TOTAL και ENI.\nΗ Άγκυρα μετά τους λεονταρισμούς της εδώ και καιρό, που αγνοήθηκαν από την ηγεσία της Κύπρου αλλά και από τις διεθνείς εταιρείες ήλθε ο νέος εκβιασμός, η πρόκληση της βίας.\nΑνακοίνωσε την διενέργεια άσκησης του πολεμικού της Ναυτικού με πραγματικά πυρά μάλιστα ως απάντηση στις καθ όλα νόμιμες ενέργειες της Κυπριακής Δημοκρατίας να ξεκινήσει γεωτρήσεις και ενώ το βράδυ της Τρίτης θα βρίσκεται εκτός απροόπτου το γεωτρύπανο West Capella στην περιοχή.\nΜε Navtex που εξέδωσε η Τουρκία, δέσμευσε παράτυπα περιοχή έκτασης 10.000 τετρ. χιλιομέτρων δυτικά της Κύπρου, για ασκήσεις του Τουρκικού πολεμικού ναυτικού, για αύριο και μεθαύριο 12 και 13 Ιουλίου, που θα διεξάγονται από τις 5.00 – 10.00 το πρωί.\nΌπως φαίνεται και στον σχετικό χάρτη του Φιλελεύθερου, η περιοχή ξεκινά σε απόσταση 14 ναυτικών μιλίων από τις ακτές του Ακάμα και περιλαμβάνει τμήματα των τεμαχίων 5,6 και 7 της Κυπριακής ΑΟΖ. (Η περιοχή εμφανίζεται με τον Νο3 στον χάρτη).\nΣυγκεκριμένα, σήμερα από τις; 11.00 μέχρι τις 4.00 το απόγευμα αναγγέλθηκαν ασκήσεις «έρευνας και διάσωσης σε μια ζώνη μήκους 100 χλμ και πλάτους 25 χλμ. Βορειοδυτικά της Κύπρου. (Νο. 4)\nΤρίτη παράτυπη ΝΟΤΑΜ της Τουρκίας, «δεσμεύει» επίσης περιοχή στο FIR Λευκωσίας μεταξύ βόρειων ακτών της Κύπρου και νότιων ακτών της Τουρκίας, για τις ίδιες ώρες, σε υψόμετρο μέχρι και 20.000 πόδια. (Νο. 6)χλμ και πλάτους 25 χλμ. Βορειοδυτικά της Κύπρου. (Νο. 4)\nΑργά το βράδυ της Τρίτης θα βρίσκεται εκτός απροόπτου το γεωτρύπανο West Capella στο σημείο της γεώτρησης, ώστε να ξεκινήσει διαδικασίες σταθεροποίησης και προετοιμασίας. Το σημείο γεώτρησης και περιοχή σε ακτίνα πέντε ναυτικών μιλίων από αυτό, προστατεύονται για λόγους ασφάλειας με Navtex που εξέδωσε το απόγευμα της Δευτέρας η Κυπριακή Δημοκρατία.\nΣυγκεκριμένα, το West Capella στις 9.00 το πρωί σήμερα, βρισκόταν σε απόσταση 170 ναυτικών μιλίων από το σημείο γεώτρησης και σε ευθεία πορεία προς αυτό. (Νο1 στην φώτο η θέση του πλωτού γεωτρύπανου σήμερα στις 9.00 το πρωί και με Νο2 ο προορισμός - στόχος για την γεώτρηση).\nΣτο μεταξύ, ο πρόεδρος Αναστασιάδης όταν ρωτήθηκε το πρωί της Τρίτης για το αν ασκούνται πιέσεις και εάν γίνονται σκέψεις για αναβολή σε ότι αφορά το πρόγραμμα γεωτρήσεων της Κυπριακής Δημοκρατίας απάντησε πως «ούτε ασκούνται, ούτε πρόκειται να υπάρξει αναβολή».\nΠολλοί στόλοι στις έρευνες της Κύπρου. Απέναντι στον Τουρκικά πλοία, τα γαλλικά, αμερικανικά, ελληνικά και νατοϊκά πλοία σε Αιγαίο και Μεγαλόνησο. Η ψυχρολουσία Ερντογάν από τον Λευκό Οίκο.


Αρχαία Ιστορία (Α' Γυμνασίου) :: Αφήγηση\nΟ Ξέρξης προχώρησε και έφθασε στην Αθήνα, την οποία είχαν εγκαταλείψει οι περισσότεροι κάτοικοί της. Ο ελληνικός στόλος άφησε το Αρτεμίσιο και στάθηκε στο στενό της Σαλαμίνας. Εκεί, με πρόταση του μεγαλοφυούς στρατηγού των Αθηναίων Θεμιστοκλή, αποφασίστηκε να γίνει η σύγκρουση με τον περσικό στόλο.\nΟ ΧΑΡΑΚΤΗΡΑΣ ΤΟΥ ΘΕΜΙΣΤΟΚΛΗ Φαίνεται πως τα πολιτικά τράβηξαν τον Θεμιστοκλή γρήγορα και ζωηρά και έντονη ορμή τον κυρίευσε για τη δόξα… Κι ήταν τόσο παράφορος για τη δόξα ώστε νέος ακόμα, όταν έγινε η μάχη εναντίον των βαρβάρων στον Μαραθώνα και διαφημίστηκε η στρατηγία του Μιλτιάδη, αυτός φαινόταν σκεφτικός πολλές φορές, και τις νύχτες έμενε άγρυπνος, δεν πήγαινε στα συνηθισμένα συμπόσια κι έλεγε σε εκείνους που τον ρωτούσαν κι απορούσαν για την αλλαγή της ζωής του, πως δεν τον άφηνε να κοιμηθεί το τρόπαιο του Μιλτιάδη. Γιατί οι μεν άξιοι νόμιζαν πως η ήττα των βαρβάρων στον Μαραθώνα ήταν το τέλος του πολέμου, ενώ ο Θεμιστοκλής πως ήταν η αρχή μεγαλύτερων αγώνων και γι' αυτούς ετοίμαζε πάντοτε τον εαυτό του για το συμφέρον ολόκληρης της Ελλάδος. Πλούταρχος, Θεμιστοκλής 3 (μετ. Αθηνάς Καλογεροπούλου)\nΟι Πέρσες στον περιορισμένο χώρο δε θα μπορούσαν να παρατάξουν όλη τους τη δύναμη. Όταν δόθηκε το σύνθημα της επίθεσης, τα ελληνικά πλοία επιτέθηκαν με ορμή και κατάφεραν να κυριαρχήσουν.\nΌταν τελείωσε η ναυμαχία, ο χώρος είχε καλυφθεί από τα συντρίμμια των περσικών πλοίων. Ο Ξέρξης εγκατέλειψε την Ελλάδα. Άφησε, όμως, πίσω του τον στρατηγό Μαρδόνιο με αρκετές χιλιάδες στρατό να συνεχίσει την προσπάθεια.\nΕΝΑΣ ΠΕΡΣΗΣ ΑΓΓΕΛΙΑΦΟΡΟΣ ΑΦΗΓΕΙΤΑΙ ΣΤΗΝ ΠΕΡΣΙΚΗ ΑΥΛΗ ΤΗ ΝΑΥΜΑΧΙΑ ΤΗΣ ΣΑΛΑΜΙΝΑΣ. Όταν με τ' άσπρα τ' άτια της η μέρα φωτοπλημμύριστη άπλωσε σ' όλο τον κόσμο, μια πρώτα ακούστηκε απ' το μέρος των Ελλήνων βουή τραγουδιστά με ήχο φαιδρό να βγαίνει και δυνατ' αντιβούιζαν μαζί και οι βράχοι του νησιού γύρω, ενώ τρομάρα τους βαρβάρους έπιασεν όλους, που έβλεπαν πως γελάστηκαν. Γιατί δεν ήταν για φευγιό που έψαλλαν τότε σεμνόν παιάνα οι Έλληνες, μα σαν να ορμούσαν μ' ολόψυχη καρδιά στη μάχη, ενώ όλη ως πέρα τη γραμμή των της σάλπιγγας φλόγιζε ο ήχος. Κι αμέσως τα πλαταγιαστά με μιας κουπιά τους χτυπούνε με το πρόσταγμα τη βαθιάν άρμη και δεν αργούνε να φανούν όλοι μπροστά μας. Το δεξί πρώτο, σε γραμμή, κέρας ερχόταν μ' όλη την τάξη, κι έπειτα κι ο άλλος στόλος από πίσω ακλουθά. Και τότε ήταν ν' ακούσεις φωνή μεγάλη από κοντά: «Εμπρός, των Ελλήνων γενναία παιδιά! να ελευθερώσετε πατρίδα, τέκνα, γυναίκες και των πατρικών θεών σας να ελευθερώσετε τα ιερά και των προγόνων τους τάφους· τώρα για όλα 'ναι που πολεμάτε». Αισχύλος, Πέρσες στ. 386-405 (μετάφρ. Γ. Γρυπάρη)


Με μεγάλη επιτυχία πραγματοποιήθηκε στη Βισταγή, την Κυριακή 26 Αυγούστου, η εκδήλωση – Αφιέρωμα στον Αμαριώτη Διεθνώς Διακεκριμένο Επιστήμονα, Καθηγητή Ορθοπαιδικής κ. Ηλία Λαμπίρη που διοργάνωσε ο Δήμος Αμαρίου σε συνεργασία με τον Πολιτιστικό Σύλλογο Βισταγής\n«Θέλω να σας μιλήσω για έναν σπουδαίο άνθρωπο, για έναν γοητευτικό Κρητικό, για έναν διακεκριμένο επιστήμονα, για έναν έντιμο πολίτη. Για έναν πατριώτη που τον διακρίνει το θάρρος, το πάθος αλλά και η φρόνηση», είπε ξεκινώντας την ομιλία του. Ο κ. Βγότζας μεταξύ των άλλων ανέφερε: « Θέλω να σας μιλήσω για τα χρόνια του Μονάχου, τα οποία ήτανε εξαιρετικά δύσκολα και απαιτητικά και εκεί ο νέος, ο έφηβος σχεδόν Ηλίας Λαμπίρης περνούσε τις εξετάσεις, τη μία μετά την άλλη, αφήνοντας τις καλύτερες εντυπώσεις στους καθηγητές του. Μετά αρχίζει η επιστημονική του καριέρα. Έγινε καθηγητής στο Βερολίνο, κάτι που δεν ήταν τόσο εύκολο… Και κάποια στιγμή ήρθε το ερώτημα: και εγώ τι κάνω για την πατρίδα μου; Αυτό σκέφτηκε ο Ηλίας και ρώτησε το άμεσα οικογενειακό του περιβάλλον. Και του είπαν: ‘’Μείνε εδώ. Εδώ υπάρχουν οι μεγάλες λεωφόροι της έρευνας. Εδώ υπάρχουν οι συναντήσεις μεταξύ διακεκριμένων επιστημόνων. Εδώ θα αναδειχθείς’’. Όμως στη ψυχή του τα πράγματα πάλευαν και αποφάσισε να έρθει στην Ελλάδα… Πήγε πρώτα στο Γενικό Κρατικό και μετά από κάποιες περιπέτειες, κατέληξε καθηγητής στην Πάτρα. Στην Πάτρα έφτιαξε μια σωστή κλινική, επέλεξε σοβαρούς συνεργάτες, προσέλκυσε μια σειρά Ερευνητικών Προγραμμάτων και δημιούργησε μια Ορθοπαιδική Κλινική Πρώτυπο», κατέληξε. Κλείνοντας αναφέρθηκε στο υπό έκδοση βιβλίο που ετοιμάζει ο κ. Λαμπίρης λέγοντας: « Ηλία, μη βάλεις κανένα φιλόλογο να το εξωραΐσει.Ο δικός σου λόγος είναι ζεστός, είναι γνήσιος, είναι ειλικρινής, είναι τρυφερός. Και αξίζουν, όχι μόνο όσοι βρισκόμαστε, να ιχνηλατήσουμε πίσω από εσένα τα βήματα της δικής σου ζωής, αλλά να πάρουμε κουράγιο».\nτο Ελληνικό Πανεπιστήμιο. Όμως τότε φάνηκε και έδρασε η μεγαλοσύνη και το ανοιχτό μυαλό του πατέρα Ευάγγελου. Με την απόλυτη συμπαράσταση, την επιμονή και προτροπή του, απεφασίσθη ο Ηλίας να πάει στη Γερμανία για να πραγματοποιήσει το παιδικό του όνειρο. Να σπουδάσει Ιατρική. Τελικά φαίνεται πως αυτή η κακή στιγμή του ποδοσφαιρικού ατυχήματος βοήθησε πάρα πολύ για να χαραχθεί και να ξεκινήσει ο δρόμος της επιτυχίας του Ηλία Λαμπίρη. Ένας δρόμος δύσκολος. Δρόμος δύσβατος, όπως τον χαρακτηρίζει ο ίδιος σε μια υπό έκδοση αυτοβιογραφική του αναφορά. Δρόμος δύσβατος αλλά ξεχωριστός», είπε χαρακτηριστικά. Συνεχίζοντας ανάφερε πως: « η επιλογή να γίνει γιατρός ήταν η μοναδική. Γιατί μόνο έτσι θα μπορούσε να καταφέρει να βρίσκεται συνέχεια κοντά στον άνθρωπο. Καθηγητής της Ορθοπεδικής και Τραυματολογίας στο Πανεπιστημίο του Βερολίνου. Μια καριέρα λαμπρή. Που γίνεται όμως λαμπρότερη και αποκτά μεγαλύτερη αξία γιατί αυτήν την καριέρα την κάνει ένας Έλληνας στη Γερμανία. Οι ευκαιρίες, και οι προτάσεις συνεχείς και δελεαστικές. Όμως η μεγάλη αγάπη για τον τόπο του, που δεν τον έχει αφήσει ούτε στιγμή, υπερισχύει οποιασδήποτε άλλης σκέψης και επιλογής».\nTags:Αμάριη ΔιαδρομήΗλίας Λαμπίρηςτιμά


Θεσσαλονίκη: Το τροχαίο ατύχημα αποκάλυψε κύκλωμα διακίνησης λαθραίων τσιγάρων - CNN.gr\nΤρίτη, 30 Νοεμβρίου 2021 13:08\nΗ υπόθεση άρχισε να ερευνάται από πέρυσι τον Μάρτιο, όταν Ι.Χ. φορτηγό, έμφορτο με εκατοντάδες χιλιάδες λαθραία πακέτα τσιγάρα, ξέφυγε από την πορεία του και ανετράπη, στην Εθνική Οδό Θεσσαλονίκης- Έδεσσας.\t INTIME NEWS (Φωτογραφία αρχείου)\nΗ Ελληνική Αστυνομία προχώρησε στην εξάρθρωση κυκλώματος παραγωγής και διακίνησης μεγάλων ποσοτήτων λαθραίων τσιγάρων.\nΗ υπόθεση άρχισε να ερευνάται από πέρυσι τον Μάρτιο, όταν Ι.Χ. φορτηγό, έμφορτο με εκατοντάδες χιλιάδες λαθραία πακέτα τσιγάρα, ξέφυγε από την πορεία του και ανετράπη, στην Εθνική Οδό Θεσσαλονίκης- Έδεσσας.\nΟ οδηγός εγκατέλειψε το όχημα, στο εσωτερικό των οποίων εντοπίστηκαν 249 κιβώτια με συνολικά 124.500 αδασμολόγητα πακέτα τσιγάρα.\nΟι διαφυγόντες δασμοί και φόροι μόνο για τη συγκεκριμένη ποσότητα υπολογίστηκε ότι υπερβαίνει τις 507.000 ευρώ.\nΕΛΛΑΔΑ\t· ΘΕΣΣΑΛΟΝΙΚΗ\t· ΤΡΟΧΑΙΟ ΑΤΥΧΗΜΑ\t· ΛΑΘΡΑΙΑ ΤΣΙΓΑΡΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Έρωτας και Ψυχή: Έτοιμη η 4η τοιχογραφία του ArtWalk 6! | CultureNow.gr\nΑρχική Σελίδα » Νέα » Έρωτας και Ψυχή: Έτοιμη η 4η τοιχογραφία του ArtWalk 6!\nCULTURENOW / 09-07-2021 / 12:17\nΟλοκληρώθηκε με επιτυχία η 4η τοιχογραφία του φετινού ArtWalk, της οποίας πηγή έμπνευσης αποτέλεσε ο πίνακας «Έρωτας και Ψυχή, παιδιά» του William-Adolphe Bouguereau.\nΤα βασικά συστατικά που πρωταγωνιστούν στην καλλιτεχνική οπτική του George Chionis, αποτελούν η αποδόμηση και ο επαναπροσδιορισμός διάσημων έργων τέχνης του παρελθόντος. Το ανθρώπινο σώμα στην πιο καθαρή μορφή του, βρίσκεται στο επίκεντρο, δημιουργώντας ρυθμικά σχήματα και χαοτικές συνθέσεις που προσφέρουν μία αρμονία στο μάτι του θεατή.


1ο Σχολείο Δεύτερης Ευκαιρίας Λάρισας: Τελετή αποφοίτησης του σχολείου μας!\nΤελετή αποφοίτησης του σχολείου μας!\nΕιδική τελετή αποφοίτησης για τους εκπαιδευόμενους που ολοκλήρωσαν με επιτυχία\nτον διετή κύκλο σπουδών διοργάνωσε στις 28/6.\nστην αίθουσα εκδηλώσεων της ΔΕΥΑΛ,το1ο Σχολείο Δεύτερης Ευκαιρίας .\nΗ εκδήλωση, που έγινε παρουσία παλιότερων αποφοίτων,\nενώ απόφοιτοι παρουσίασαν τις δράσεις τους\nμεταφέροντας παράλληλα την εμπειρία τους.\nΑναρτήθηκε από sde admin στις 9:18:00 μ.μ.


Γερμανικός Τύπος: Ούριος άνεμος στις ελληνογερμανικές οικονομικές σχέσεις | Business Daily\nΓερμανικός Τύπος: Ούριος άνεμος στις ελληνογερμανικές οικονομικές σχέσεις\n10 Μαρ 2020 08:48 Ανανεώθηκε: 08:51\n«Μετά από δύσκολα χρόνια η Ένωση Εμπορικών και Βιομηχανικών Επιμελητηρίων Γερμανίας (DIHK) βλέπει ανοδική τάση στις ελληνογερμανικές οικονομικές σχέσεις» παρατηρεί ρεπορτάζ του γερμανικού πρακτορείου ειδήσεων dpa που διαβάζουμε στην εφημερίδα General Anzeiger με αφορμή το Ελληνογερμανικό Οικονομικό Φόρουμ που ολοκληρώθηκε χθες στο Βερολίνο και στο οποίο συμμετείχαν η Άγκελα Μέρκελ και ο Κυριάκος Μητσοτάκης, όπως αναφέρει η ελληνική υπηρεσία της Deutsche Welle.\nΣτόχος του Φόρουμ ήταν η προσέλκυση Γερμανών επενδυτών και με αφορμή αυτό το ρεπορτάζ επιχειρεί μια ανασκόπηση της κατάστασης, στην οποία βρίσκεται η ελληνική οικονομία: «Η Ελλάδα πέρασε σκληρά χρόνια. Σχεδόν πριν από δέκα χρόνια ο τότε πρωθυπουργός Γιώργος Παπανδρέου ανακοίνωσε την οιονεί πτώχευση της χώρας και κάλεσε τους ευρωπαίους εταίρους και το ΔΝΤ σε βοήθεια. Ακολούθησαν χρόνια προγραμμάτων βοήθειας με δισεκατομμύρια ευρώ δανείων από διεθνείς πιστωτές καθώς και σκληρά μέτρα λιτότητας, τα οποία υλοποίησε η αριστερή κυβέρνηση του Αλέξη Τσίπρα. Ωστόσο έκτοτε το κλίμα στην Ελλάδα έχει αλλάξει αισθητά με την εκλογή του Κυριάκου Μητσοτάκη και της ΝΔ (…)\n» H νέα εμπιστοσύνη στο ελληνικό κράτος εκφράζεται όχι μόνο στη χώρα αλλά και διεθνώς (…) Oι ελληνογερμανικές οικονομικές σχέσεις αναπτύχθηκαν και πάλι προς το καλύτερο. Σύμφωνα με το DIHK ο όγκος των διμερών συναλλαγών αυξήθηκε πρόσφατα πάνω από το 6% - ποσοστά ανώτερο της συνολικής ανάπτυξης του γερμανικού εμπορίου. Για πρώτη φορά μετά το 2009, η αξία των ελληνογερμανικών εμπορικών σχέσεων υπερέβη σε αξία τα 8 δις ευρώ». Από την πλευρά του και ο επιτετραμμένος της καγκελαρίου για την Ελληνογερμανική Συνέλευση Νόρμπερτ Μπάρτλε αναφέρει ότι «η εμπιστοσύνη στην ελληνική οικονομία επιστρέφει» και εκτιμά ότι η πολιτική ατζέντα της ελληνικής κυβέρνησης έχει θετικό αντίκτυπο στην οικονομία. Ωστόσο για τον ίδιο δύο κρίσιμα προβλήματα παραμένουν: πρώτον ο αριθμός των ανέργων εξακολουθεί να είναι υψηλός και δεύτερον οι ελληνικές τράπεζες εξακολουθούν να επιβαρύνονται από τα κόκκινα δάνεια».\nΤην απόφαση των συγκυβερντώντων κομμάτων στη Γερμανία (Χριστιανοδημοκράτες, Χριστιανοκοινωνιστές και Σοσιαλδημοκράτες) να δεχθεί τελικά η Γερμανία 1500 ασυνόδευτα προσφυγόπουλα από την Ελλάδα σχολιάζει η εφημερίδα TAZ του Βερολίνου παρατηρώντας: «Ο μεγάλος συνασπισμός θέλει να κρατήσει αναφορικά με την προσφυγική πολιτική το μότο 'τάξη και ανθρωπισμός'. H απόφαση στην οποία κατέληξαν κορυφαία στελέχη των CDU, CSU και SPD φαντάζει σπουδαία. Ωστόσο απέχει πολύ από τον ανθρωπισμό αλλά και από την τάξη, μιας και συνεχίζει να αποδέχεται το χάος στα εξωτερικά σύνορα της ΕΕ.\nΗ γερμανική κυβέρνηση θέλει 'λόγω της δύσκολης ανθρωπιστικής κατάστασης να στηρίξει την Ελλάδα με την υποδοχή 1000 με 1500 παιδιά από προσφυγικά κέντρα των νησιών'‘. Θέλει όμως να πάρει αυτά τα παιδιά άμεσα και χωρίς γραφειοκρατία; Δυστυχώς όχι. Αντίθετα η Γερμανία θέλει να δεχθεί μόνο ένα 'λογικό αριθμό' και μόνο εφόσον βρεθούν κι άλλες χώρες εντός της ΕΕ που θέλουν να συνδράμουν. Όλα αυτά είναι τίποτα. Στο προσφυγικό κέντρο της Μόριας στη Λέσβο ζουν 20.000 άνθρωποι μέσα στη βρωμιά και το κρύο. Κάθε παιδί που βγαίνει από εκεί μετράει. Aλλά για την πλουσιότερη και ισχυρότερη χώρα της ΕΕ η προσφορά που κάνει είναι μικρή και αναξιοπρεπής».


«Δεν συνεχίζει Ελλάδα ο Μπλάνκο» - Onsports.gr\nOnsports Team\t12 Απριλίου 2011, 08:03\n«Δεν συνεχίζει Ελλάδα ο Μπλάνκο»\nΔύσκολο χαρακτήρισε το ενδεχόμενο να συνεχίσει να αγωνίζεται στην Ελλάδα ο Ίσμαελ Μπλάνκο, ο μάνατζερ του Αργεντίνου.\nΟ Γκουστάβο Οναϊντία, σε δηλώσεις του στην εφημερίδα «Sportday» υποστήριξε πως ο επιθετικός της Ένωσης έχει κουραστεί από την κατάσταση στην ΑΕΚ, ενώ ξεκαθάρισε πως ο παίκτης θα ήθελε να μείνει, αλλά για να γίνει αυτό θα πρέπει να αλλάξει κάτι στην Ένωση.\nΧαρακτηριστικά, ο εκπρόσωπος του «Ζορό» μίλησε για:\nΤο αν η μη χρησιμοποίησή του με την Λάρισα ήταν ένα… μήνυμα για την ανανέωση του συμβολαίου: «Θεωρώ τυχαίο το γεγονός ότι δεν έπαιξε. Δεν μπορώ να εισχωρήσω σε τεχνικά ζητήματα, προφανώς κάποιος άλλος επιθετικός ήταν σε καλύτερη κατάσταση και ο προπονητής τον προτίμησε».\nΤην αποχώρηση του παίκτη από την ΑΕΚ: «Ο Μπλάνκο πάντα ήθελε να μείνει στην ΑΕΚ. Αλήθεια έλεγε. Δεν είναι θέμα χρημάτων. Πρέπει να εξασφαλίσει βέβαια την οικογένειά του και γι’ αυτό ψάχνουμε την καλύτερη δυνατή πρόταση. Όμως εμείς είχαμε συμφωνήσει με τον Θανόπουλο μέχρι το 2013. Αν είχε υπογράψει τότε θα είχε ανανεώσει.\nΜετά όμως ο πρόεδρος άλλαξε άποψη και η πρόταση μειώθηκε πάρα πολύ. Προσαρμόστηκε στα νέα δεδομένα της ομάδας, δεν το κατηγορώ γι’ αυτό. Τον καταλαβαίνω απόλυτα και του το είπα. Προσπαθεί να κάνει το καλύτερο δυνατό με τα σφιχτά οικονομικά δεδομένα που έχουν διαμορφωθεί. Το ήξερα και δεν ζήτησα να την βελτιώσει. Του είπα όμως ότι ο Μπλάνκο αξίζει καλύτερη πρόταση βάσει όσων έχει πετύχει και από τη στιγμή που η ΑΕΚ δεν μπορεί να του την προσφέρει, ψάχνουμε αλλού».\nΤην επίθεση του οπαδού: «Μου είπε ο Μπλάνκο ότι το Σάββατο που ήταν στο ξενοδοχείο της Λάρισας τον έβρισε ένας οπαδός γιατί δεν ανανέωσε. Είναι σκασμένος. Ήταν η πρώτη φορά που οπαδός της ΑΕΚ καταφέρθηκε εναντίον του και δεν μπορούσε να το πιστέψει. Στενοχωρήθηκε γιατί είναι δεμένος με τον κόσμο και του είναι ευγνώμων για την αγάπη του. Τα έχει δώσει όλα για την ομάδα και θα συνεχίσει να ιδρώνει τη φανέλα μέχρι την τελευταία μέρα.\nΑπό τη στιγμή που βλέπει πως η επιθυμία του να μείνει δεν εκπληρώνεται, το όνειρό του είναι να αποχαιρετήσει τον κόσμο της ΑΕΚ με ένα γκολ και μία κούπα στον τελικό του Κυπέλλου. Θα ήταν το ιδανικό φινάλε σε μία τετραετία που θα του μείνει αξέχαστη. Θέλει αν φύγει να έχει βοηθήσει με τα γκολ του σε έναν τίτλο, αν και ο ίδιος αισθάνεται πρωταθλητής με την ΑΕΚ».\nΤο παράπονο του Αργεντίνου: «Δεν αισθάνθηκε ότι η ΑΕΚ ήθελε να τον κρατήσει, και είναι λογικό να ενοχλείται όταν λίγες μέρες μετά την τελευταία πρόταση ανανέωσης δέχεται την πρόταση της Λοκομοτίβ. Τι να σκεφτεί όταν του κάνουν πρόταση ανανέωσης και παράλληλα εξουσιοδοτούν μάνατζερ να του βρουν ομάδα να τον πουλήσουν πριν το καλοκαίρι; Παρά ταύτα θέλει να φύγει σαν φίλος και αν αλλάξουν τα πράγματα μετά από 2-3 χρόνια να επιστρέψει και γιατί όχι να κλείσει την καριέρα του στην ΑΕΚ. Πιστεύει ότι αφήνει κάτι στη μέση και θέλει να ολοκληρωθεί ο κύκλος του στην ομάδα».\nΤο ενδιαφέρον του Παναθηναϊκού: «Δεν καταλαβαίνω γιατί πήρε τόση έκταση το ενδιαφέρον του Παναθηναϊκού. Μιλάμε με δύο ομάδες από το Μεξικό, με Ρωσικές ομάδες, ομάδες από το Κατάρ και έχουμε κανονίσει ραντεβού σήμερα για να μιλήσουμε με Ιταλικές και Ισπανικές ομάδες. Ο Παναθηναϊκός απλά εκδήλωσε το ενδιαφέρον του, κάτι πολύ φυσιολογικό για μία ελληνική ομάδα. Τόσα γκολ έχει βάλει».\nΤο μέλλον του Μπλάνκο: «Αλλά για να είμαι ειλικρινής δεν νομίζω του χρόνου να παίζει στην Ελλάδα. Ο ίδιος θέλει να αλλάξει κάτι και να μείνει στην ΑΕΚ, αλλά ρεαλιστικά το βρίσκω πολύ δύσκολο. Τα τελευταία χρόνια η ομάδα δεν είναι όπως όταν ήρθε στην ΑΕΚ, στενοχωριέται με αυτή την κατάσταση, έχει κουραστεί να βλέπει μόνο προβλήματα».